hotchpotch/miracl-hf-unified huggingface dataset:
ทีแอลซี: เทเบิล แลดเดอร์ แอนด์ แชร์ (2015)
ทีแอลซี: เทเบิล แลดเดอร์ แอนด์ แชร์ (2015) () เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ซึ่งจัดเป็นปีที่ 7 แล้ว จัดเมื่อวันที่ 13 ธันวาคม 2015 สถานที่จัดคือ ทีดีการ์เดน ในเมือง บอสตัน, รัฐแมสซาชูเซตส์ สหรัฐอเมริกา
ในเซอร์ไวเวอร์ซีรีส์ (2015) โรแมน เรนส์ ได้เอาชนะ ดีน แอมโบรส ในทัวร์นาเมนต์รอบสุดท้าย ทำให้เป็นแชมป์ WWE World Heavyweight Championship ที่ว่างอยู่ แต่หลังจากนั้น เชมัส ได้ใช้สิทธิ์มันนีอินเดอะแบงก์ และคว้าแชมป์จากเรนส์ไป ในรอว์คืนต่อมา ได้มีการประกาศให้เชมัส ป้องกันแชมป์กับเรนส์ ในการต่อสู้ด้วยโต๊ะ บันได และเก้าอี้ ในศึกนี้
ซิงเกิลสุดท้าย
"ซิงเกิลสุดท้าย" เป็นซิงเกิลที่ขับร้องและประพันธ์คำร้อง-แต่งทำนองโดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย สังกัดค่ายเลิฟอีสในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลดในวันที่ 4 กุมภาพันธ์ พ.ศ. 2556 โดยมี จักรินทร์ จูประเสริฐ (ต้น silly fools) เรียบเรียงและโปรดิวเซอร์ของเพลงนี้
เนื้อหาของเพลงนี้พูดถึงการทำเพลงสักเพลงหนึ่ง ก็คล้ายกันกับการคบกับคนคนหนึ่งตรงที่ว่า เมื่อทำเพลงเสร็จเราก็จะปล่อยเพลงออกเป็น "single" ส่วนเมื่อเราคบกับใครคนคนนึงเสร็จ ( เลิกกัน ) เราก็จะเปลี่ยน status กลับเป็น " single " เช่นกัน ต่อเมื่อเราเจอคนคนนึงที่ทำให้เราไม่อยากจ­ะเปลี่ยน status อีกต่อไปแล้ว ผมจึงอยากจะตั้งชื่อเพลงที่แต่งให้เขาคนนั­้นว่า นี่คือ single ( โสด ) สุดท้าย
ทางพิเศษสายย่างกุ้ง–มัณฑะเลย์
ทางพิเศษสายย่างกุ้ง–มัณฑะเลย์ () เป็นทางพิเศษในประเทศพม่าที่เชื่อมต่อระหว่างสามเมืองใหญ่ของประเทศ ได้แก่ เมืองที่ใหญ่ที่สุด ย่างกุ้ง, เมืองหลวง เนปยีดอ และเมืองที่ใหญ่เป็นอันดับที่ 2 มัณฑะเลย์ เปิดใช้บริการเดือนธันวาคม ค.ศ. 2010 ระยะทางทั้งสิ้น 587 กิโลเมตร ทางพิเศษสายนี้สามารถช่วยลดเวลาในการเดินทางจากย่างกุ้ง สู่มัณฑะเลย์ โดยใช้เวลาเพียง 7 ชั่วโมง ซึ่งเมื่อเดินทางโดยรถไฟจะใช้เวลา 13 ชั่วโมง และถ้าใช้ทางหลวงแผ่นดินหมายเลข 1 ของพม่าจะใช้เวลาถึง 16 ชั่วโมง การออกแบบ การก่อสร้าง และความปลอดภัยของทางพิเศษสายนี้ไม่เป็นไปตามมาตรฐานของนานาชาติ จะเห็นได้จากอุบัติเหตุจำนวนมากตั้งแต่เปิดให้บริการ และได้รับขนานนามว่า "ทางหลวงมรณะ"
แผนระยะแรกในการสร้างทางหลวงระหว่างเมืองใหญ่ทั้งสองเมืองของประเทศ ได้จุดประเด็นเป็นแนวคิดในปี ค.ศ. 1954 เป็นส่วนหนึ่งในแผนของรัฐบาลสมัยนายกรัฐมนตรี อู นุ ต่อมาในปี ค.ศ. 1959 สหรัฐอเมริกาได้เสนอให้ความช่วยเหลือทางการเงินและการสำรวจทางวิศวกรรมของทางหลวงสายนี้ โดยได้รับความช่วยเหลือทางการเงินถึง 750,000 ดอลลาร์สหรัฐ เมื่อสำรวจเสร็จสิ้นในปี ค.ศ. 1960 รัฐบาลพม่าก็ได้ออกมาประท้วงเนื่องมาจากค่าใช้จ่ายที่สูงเกินไป ในปี ค.ศ. 1961 รัฐบาลสหรัฐได้ตกลงที่จะศึกษาทางเลือกอื่นที่ทำให้ประหยัดค่าใช้จ่าย และเริ่มงานสำรวจอีกครั้งในช่วงต้นปี ค.ศ. 1962 แต่ได้ถูกเลื่อนออกไป และเสร็จสิ้นในเดือนธันวาคม เนื่องจากมีการทำรัฐประหารในปี ค.ศ. 1962 โดยสภาปฏิวัติสหภาพในเดือนมีนาคม โดยในตอนแรก รัฐบาลทหารได้ตกลงที่จะนำไปเสนอใหม่ และได้รับอนุญาตให้ออกแบบทางหลวงสายย่างกุ้ง–หงสาวดีในเดือนมีนาคม ค.ศ. 1963 ต่อมาในเดือนธันวาคมทางหลวงพร้อมที่จะได้รับการออกแบบ แต่ก็ไม่ได้ดำเนินการ ทำให้เกิดความสัมพันธ์ที่ทวีความรุนแรงขึ้นระหว่างสหรัฐและรัฐบาลพม่า
เส้นทางที่เสนอขึ้นมาจะพาดผ่านเส้นกึ่งกลางระหว่างทางหลวงย่างกุ้ง–มัณฑะเลย์สายเก่า กับเทือกเขาพะโค ซึ่งเป็นยุทธศาสตร์สำคัญของพรรคคอมมิวนิสต์พม่า หลังจากที่พรรคคอมมิวนิสต์ออกจากพื้นที่ในปี ค.ศ. 1973 พรรคโครงการสังคมนิยมพม่าได้วางแผนที่จะก่อสร้างทางพิเศษ รัฐบาลได้ให้โรงงานปูนซีเมนต์ในเขตอิรวดี ซึ่งก่อตั้งขึ้นโดยความช่วยเหลือจากประเทศญี่ปุ่นมามาการทำก่อสร้าง แต่เนื่องจากการขาดการแลกเปลี่ยนเงินตราระหว่างประเทศ ทำให้การก่อสร้างถูกยกเลิกไป
หลังจากการปฏิวัติการก่อการกำเริบ 8888 ระบอบการปกครองของทหารใหม่ได้ดำเนินการโครงการโครงสร้างพื้นฐาน ได้แก่ โรงงานปูนซีเมนต์ใหม่และโรงผลิตเหล็กที่สร้างขึ้นโดยบริษัทของรัฐและเอกชน เงินทุนที่รัฐบาลได้รับจากการส่งออกก๊าซไปยังประเทศไทย ทำให้เริ่มการก่อสร้างได้ในเดือนตุลาคม ค.ศ. 2005 และได้เปิดให้บริการอย่างเป็นทางการตลอดทั้งสายในวันที่ 29 ธันวาคม ค.ศ. 2010
ทางพิเศษสายนี้เปิดตัวโดยกระทรวงการก่อสร้างของพม่า และคณะกรรมการวิศวกรรมทหารของกระทรวงกลาโหมหรือกองทัพพม่า
ถนนสายนี้เป็นทางพิเศษขนาด 4 ช่องจราจร เป็นทางคู่ 2 ฝั่ง ฝั่งละ 2 ช่อง โดยแต่ละฝั่งกว้าง 7.62 เมตร และมีเกาะกลางกว้าง 9.14 เมตร ถนนสามารถรับน้ำหนักได้ 80 ตัน มีช่องระบายน้ำทั้งหมด 842 แห่ง สะพาน 1,396 แห่ง และทางลอด 116 แห่ง สามารถใช้ความเร็วสูงสุด 100 กิโลเมตรต่อชั่วโมง
ด่านเก็บค่าผ่านทางมีทั้งหมด 5 ด่าน ได้แก่ ย่างกุ้ง ปยู เนปยีดอ เมะทีลา และมัณฑะเลย์ อัตราค่าผ่านทาง รถยนต์ 4,500 จัต รถโดยสาร 22,500 จัต ส่วนรถบรรทุกไม่อนุญาตให้วิ่งบนทางพิเศษ
ในปี ค.ศ. 2014 รัฐบาลได้วางแผนที่จะขยายถนน หลังจากมีอุบัติเหตุจำนวนมากบนทางพิเศษ รัฐบาลได้ขอความช่วยเหลือจาก USAID JICA และ KOICA ที่จะขยายถนนเป็น 8 ช่องจราจร
องค์การบริหารส่วนตำบลทุ่งเสลี่ยม
องค์การบริหารส่วนตำบลทุ่งเสลี่ยม เป็นหน่วยงานการปกครอง ตำบลทุ่งเสลี่ยม อำเภอทุ่งเสลี่ยม จังหวัดสุโขทัย
องค์การบริหารส่วนตำบลทุ่งเสลี่ยม ตั้งอยู่ห่างจากตัวอำเภอทุ่งเสลี่ยม เป็นระยะทางประมาณ 3 กิโลเมตร
แบ่งเขตการปกครองออกเป็น 11 หมู่บ้าน โดยเป็นหมู่บ้านเต็มพื้นที่จำนวน 5 หมู่บ้าน และที่มีพื้นที่บางส่วนเป็น 6 หมู่บ้าน จำแนกได้ดังนี้
จำนวนประชากรทั้งสิ้น 6,415 คน จำนวนครัวเรือนทั้งหมด 2,236 ครัวเรือน
ประชาชนส่วนใหญ่ประกอบอาชีพเกษตรกรรม ได้แก่ ทำนา ทำไร่ ปลูกถั่วเหลือง ปลูกข้าวโพด ปลูกมะม่วง ปลูกลำไย ปศุสัตว์ นอกจากนั้น รับจ้าง รับราชการ ค้าขาย สวนยางพารา
วอลเลย์บอลหญิงชิงแชมป์นอร์เซกา 1981
วอลเลย์บอลหญิงชิงแชมป์นอร์เซกา 1981 (1981 Men's NORCECA Volleyball Championship) เป็นครั้งที่เจ็ดของการแข่งขัน ระหว่างวันที่ 4–10 กรกฎาคม ณ เม็กซิโกซิตี, เม็กซิโก
ศรัญ แอนนิ่ง
ศรัญ แอนนิ่ง หรือ ศรัญ เกิดเมื่อวันที่ 16 มีนาคม พ.ศ. 2539 จบมัธยมศึกษาจาก โรงเรียนนานาชาติบรอมส์โกรฟ กำลังเรียนอุดมศึกษาที่ จุฬาลงกรณ์มหาวิทยาลัย
ศรัญ ฌอน แอนนิ่ง เป็นหนุ่มลูกครึ่ง ไทย-ออสเตรเลีย เกิดที่ ประเทศฮ่องกง และย้ายไปเรียนที่ประเทศอังกฤษจนอายุ 6 ขวบจึงย้ายมาอยู่เมืองไทย ศรัญเป็น นักฟุตบอล ของโรงเรียนเพราะชอบเล่นกีฬาตั้งแต่เด็ก และด้วยความสนใจในดนตรี เขาจึงตั้งวงดนตรีกับเพื่อนโดยรับหน้าที่เป็นมือเบส ด้วยหน้าตาคมเข้มกับพรสวรรค์ด้านการร้องเพลงจึงได้รับหน้าที่เป็นนักร้องนำซึ่งเป็นที่ชื่นชอบและกล่าวขวัญถึงในกลุ่มผู้ฟังที่โรงเรียน เสน่ห์ของศรัญเริ่มเด่นชัดว่าเขามีศักยภาพที่จะทำงานในวงการบันเทิง ศรัญจึงเริ่มลองงานถ่ายแบบและเรียนร้องเพลงอย่างจริงจัง จนกระทั่ง จีเอ็มเอ็ม แกรมมี่ ได้ให้โอกาสเขาเป็นหนึ่งศิลปินค่ายเพลงฟรอนท์เทจ และย้ายค่ายไปอยู่ดั้กบาร์ ปัจจุบันศรัญได้ พล คชภัค สมาชิกวงแคลช ช่วยศรัญในทุกๆ ด้าน และเป็น โปรดิวเซอร์ ของศรัญด้วย
วอลเลย์บอลหญิงชิงแชมป์นอร์เซกา 1983
วอลเลย์บอลหญิงชิงแชมป์นอร์เซกา 1983 () เป็นครั้งที่แปด ของการแข่งขัน ระหว่างวันที่ 12–17 กรกฎาคม ณ อินเดียแนโพลิส, สหรัฐอเมริกา
วอลเลย์บอลหญิงชิงแชมป์นอร์เซกา 1985
วอลเลย์บอลหญิงชิงแชมป์นอร์เซกา 1985 (1985 Women's NORCECA Volleyball Championship) เป็นครั้งที่เก้าของการแข่งขัน ระหว่างเดือนตุลาคม ณ ซานติเอโก, สาธารณรัฐโดมินิกัน
เดวิด สมิธ (นักวอลเลย์บอล)
เดวิด สมิธ () (เกิดวันที่ 15 พฤษภาคม พ.ศ. 2528 ที่ พาโนรามาซิตี, สหรัฐอเมริกา) เป็นนักกีฬาวอลเลย์บอลชายชาวอเมริกัน เขาได้รับเลือกให้เป็นตัวแทนทีมสหรัฐอเมริกาเข้าร่วมการแข่งโอลิมปิกฤดูร้อน 2012 สมิธเป็นคนที่หูหนวกเกือบ
การถึงแก่อสัญกรรมของลี กวนยู
ในวันที่ 23 มีนาคม พ.ศ. 2558 ลี กวนยู นายกรัฐมนตรีคนแรกของสิงคโปร์ และอดีตหัวหน้าพรรคกิจประชาชน ถึงแก่อสัญกรรมในวัย 91 ปี หลังจากเข้ารับการรักษาในโรงพยาบาลด้วยโรคปอดอักเสบ เมื่อวันที่ 5 กุมภาพันธ์ พ.ศ. 2558 มีผู้นำชาติต่าง ๆ แสดงความเสียใจ
นายกรัฐมนตรีลี เซียนลุง ประกาศไว้ทุกข์เป็นระยะเวลาหนึ่งสัปดาห์ ในวันที่ 23-25 มีนาคม 2558 และธงทั้งหมดรวมทั้งธงชาติสิงคโปร์จะชักเพียงครึ่งเสา.
เวลาทั้งหมดเป็นเวลามาตรฐานประเทศสิงคโปร์ ()
ครอบครัวลีได้นำร่างไปที่ศรีเทมาเส็ก ใกล้บริเวณทำเนียบประธานาธิบดีในวันที่ 23–25 มีนาคม พ.ศ. 2558
ร่างของลี กวนยูถูกนำออกจากทำเนียบนายกรัฐมนตรีไปยังอาคารรัฐสภา เมื่อเช้าของวันที่ 25 มีนาคม 2558 ทหารได้บรรเลงเพลง"โอลด์ แลง ซายน์" นำพิธี โดยมีประชาชนสองข้างทางยืนไว้อาลัยร้องตะโกนชื่อลี กวนยู พร้อมคำว่าขอบคุณ
ร่างของลี กวนยูจะตั้งอยู่ที่อาคารรัฐสภาในวันที่ 25-28 มีนาคม 2558 และเปิดให้ประชาชนเข้าเคารพศพเป็นเวลา 24 ชั่วโมง โดยมีขนส่งมลชนสิงคโปร์เปิดให้บริการเป็นเวลา 24 ชั่วโมงเพื่อให้บริการประชาชนที่จะเข้ามาเคารพศพ และยังเป็นครั้งแรกที่มีรถไฟฟ้าเปิดให้บริการ 24 ชั่วโมงในสิงคโปร์
จัดขึ้นในวันอาทิตย์ที่ 29 มีนาคม พ.ศ. 2558Foreign dignitaries who paid their respects at Parliament House:Foreign dignitaries who will be representing their countries at Lee's state funeral at the University Cultural Centre, NUS, on 29 March 2015:
แซรอสดวงอาทิตย์ที่ 120
แซรอสชุดที่ 120 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ซึ่งชุดแซรอสที่ 120 ประกอบไปด้วยสุริยุปราคาบางส่วน 7 ครั้ง สุริยุปราคาวงแหวน 25 ครั้ง สุริยุปราคาผสม 4 ครั้ง สุริยุปราคาเต็มดวง 26 ครั้ง และสุริยุปราคาบางส่วน 9 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 933 - ค.ศ. 2195 กินเวลาทั้งสิ้น 1,262 ปี
สมเด็จพระพุทธโฆษาจารย์ (เจริญ ญาณวโร)
สมเด็จพระพุทธโฆษาจารย์ (เจริญ าณวโร) เป็นสมเด็จพระราชาคณะฝ่ายธรรมยุติกนิกาย ได้ดำรงตำแหน่งสำคัญในการปกครองคณะสงฆ์ไทย เช่น สังฆนายก เจ้าคณะใหญ่หนเหนือ เจ้าอาวาสวัดเทพศิรินทราวาสราชวรวิหาร เป็นต้น
สมเด็จพระพุทธโฆษาจารย์ มีนามเดิมว่า เจริญ เกิดเมื่อวันอังคารที่ 9 กรกฎาคม พ.ศ. 2415 ตรงกับวันขึ้น 4 ค่ำ เดือน 8 หลัง ปีวอก โยมบิดาชื่อทองสุข โยมมารดาชื่อย่าง นามสกุล สุขบท ชาติภูมิอยู่ตำบลตลาดกลาง อำเภอบางปลาสร้อย จังหวัดชลบุรี เมื่ออายุได้ 8 ปี ได้ศักษาในสำนักของพระชลโธปมคุณมุนี (พุฒ ปุณฺณโก) วัดเขาบางทราย อำเภอเมือง จังหวัดชลบุรี
เมื่ออายุได้ 12 ปี ได้บรรพชาเป็นสามเณรที่ศาลาในสวนของย่า โดยย่านิมนต์พระชลโธปมคุณมุนี (พุฒ ปุณฺณโก) มาเป็นพระอุปัชฌาย์ ท่านเล่าเรียนในสำนักเดิมต่อจนอายุได้ 14 ปี จึงย้ายมาศึกษาในสำนักของพระครูวินัยธร (ฉาย) ฐานานุกรมในพระวรวงศ์เธอ พระองค์เจ้าพระอรุณนิภาคุณากร จนอายุได้ 20 ปี จึงกลับไปอุปสมบทที่วัดเขาบางทราย โดยพระชลโธปมคุณมุนี (พุฒ ปุณฺณโก) เป็นพระอุปัชฌาย์ ได้รับฉายาทางธรรมว่า าณวโร
หลังอุปสมบทได้ย้ายมาอยู่วัดกันมาตุยารามเป็นเวลา 4 ปี เพราะใกล้สำนักของอาจารย์คือพระยาธรรมปรีชา (บุญ) แล้วย้ายไปศึกษากับพระเทพกวี (อ่อน อหึสโก) วัดพิชยญาติการามวรวิหาร จนปีวอก พ.ศ. 2439 จึงสอบได้บาเรียนตรี (เทียบเท่าเปรียญธรรม 4 ประโยค) แล้วย้ายมาอยู่วัดเทพศิรินทราวาสในปีระกา พ.ศ. 2440 เพื่อศึกษาพระวินัยปิฎกจากพระเจ้าน้องยาเธอ กรมหมื่นวชิรญาณวโรรส และในปีเดียวกันนั้นก็สอบได้บาเรียนเอก (เทียบเท่าเปรียญธรรม 7 ประโยค)
สมเด็จพระพุทธโฆษาจารย์ (เจริญ ญาณวโร) อาพาธด้วยโรคเนื้องอกที่ตับ ถึงแก่มรณภาพเมื่อวันศุกร์ที่ 8 มิถุนายน พ.ศ. 2494 เวลา 10.00 น. สิริอายุ 80 ปี พรรษา 59 ได้รับพระราชทานเพลิงศพในวันที่ 2 มีนาคม พ.ศ. 2495 ณ สุสานหลวงวัดเทพศิรินทราวาส
ครูไหวใจร้าย
ครูไหวใจร้าย ประพันธ์โดย ผกาวดี อุตตโมทย์ ต่อมาสร้างเป็นละครโทรทัศน์ทางช่อง 3 พ.ศ. 2547
ละครเรื่อง ครูไหวใจร้าย มีที่มาจาก หนังสือของ คุณผกาวดี อุตตโมทย์ ชื่อ ครูไหวใจร้าย ซึ่งหนังสือเล่มนี้ได้รับเลือกเป็น “หนังสือดีที่เด็กและเยาวชนควรอ่าน” จากการคัดเลือกโดยโครงการวิจัยของสำนักกองทุนสนับสนุนการวิจัย (สกว.) พ.ศ. 2543
โรงเรียนดรุณรักษ์ เป็นโรงเรียนที่คนในอำเภอกิ่งจันทร์แดง คุณครูเจ้าระเบียบแห่งโรงเรียนดรุณรักษ์ ที่ไม่มีใครในอำเภอกิ่งจันทร์แดงไม่รู้จัก ที่ใครต่อใครต่างให้ฉายานามไว้ว่า ครูไหวใจร้าย อายุอานามของครูไหวก็ปาเข้าไปเกือบ 70 ปีแล้ว ชื่อเสียงของครูไหว เป็นที่โจษจันเป็นอย่างมากในเรื่องของความเข้มงวด เจ้าระเบียบ และดุมากเสียจนใครต่อใครในอำเภอกิ่งจันทร์แดงต่างพากันเกรงกลัว แต่น้อยคนที่จะรู้ว่าในอีกมุมหนึ่งของครูไหว หรือ ครูไหวใจร้าย นั้นเป็นคนที่ใจบุญมากๆ ไม่ฆ่ากระทั่งยุงแม้แต่ตัวเดียว และเมื่อถึงวันพระ ครูไหวจะเป็นคนแรกเสมอที่ไปถึงวัด ครูไหวจะมีกิจวัตรประจำวันที่เที่ยงตรงอยู่ตลอดเวลา ครูไหวจึงกลายเป็นนาฬิกาที่มีชีวิตประของทุกคนในอำเภอไปแล้ว และถ้าวันไหนมีเหตุสุดวิสัยจริงๆ ที่ทำให้กิจวัตรของครูไหวคลาดเคลื่อน ก็จะส่งผลให้ชีวิตประจำวันของใครต่อใครที่ใช้นาฬิกามีชิวิตครูไหวคลาดเคลื่อนเช่นกัน
ย้อนไปปี 2512 ตอนนั้นครูสไวอายุ 28 ปี ครูไสวได้ทำงานให้นายซาบารุ เป็นผู้ล่ามภาษา และครูไสวก็ชอบซาบารุตั้งแต่แรกพบ โดยมีแสงเป็นกามเทพ ไสวก็ไม่สามารถบอกความจริงให้พ่อได้ ว่าซาบารุเป็นชาวญี่ปุ่น โดยโกหกว่าเป็นชาวเกาหลี เนื่องจากพ่อของไสวไม่ชอบชาวญี่ปุ่น เคยทำให้แม่ไสวตาย และพ่อของไสวรู้ความจริงว่า ซาบารุเป็นชาวญี่ปุ่นก็โกรธหนักมากจนเข้าโรงพยาบาล ซาบารุจึงได้ขอโทษพ่อของไสว พ่อของไสวให้อภัยคนญี่ปุ่นก็เปิดทางให้รักกันได้ และสิ้นใจเสียชีวิต แต่ซาบารุก็กลับญี่ปุ่นไปแล้ว ไสวก็เสียใจมาก ทำให้จำใจลืมเรื่องของซาบารุ ตั้งปณิธานว่าจะไม่รักใครนอกจากซาบารุ และไสวก็ทำงานเป็นครูโรงเรียนกิ่งจันทร์แดง เดินตามรอยพ่อ นับแต่นั้นเป็นต้นมา 
https://www.youtube.com/playlist?list=PL7Yy-B7-44yno__u8Yn7d9a864NmlJ-Cx ละครครูไหวใจร้าย เพลย์ลิสต์ ทาง Youtube
จักรพรรดิทะกะกุระ
จักรพรรดิทะกะกุระ (,) จักรพรรดิองค์ที่ 80 แห่งญี่ปุ่นครองราชย์ระหว่างปี 1711-1724
จักรพรรดิทะกะกุระประสูติเมื่อวันที่ 20 กันยายน 1704 มีพระนามเดิมว่า เจ้าชายโนะริฮิโตะ ต่อมาเปลี่ยนเป็น เจ้าชายโนะบุฮิโตะ เป็นพระราชโอรสลำดับที่ 4 ในอดีต จักรพรรดิโกะ-ชิระกะวะ ที่ประสูติแต่ ไทระ โนะ ชิเงะโกะ น้องเมียของ ไทระ โนะ คิโยะโมะริ ขุนนางผู้กุมอำนาจในราชสำนักขณะนั้นอดีตจักรพรรดิทะกะกุระเสด็จสวรรคตเมื่อวันที่ 30 มกราคม 1724 ณ พระราชวังหลวงเฮอัง ขณะพระชนม์ได้เพียง 19 พรรษา
กระแสน้ำย้อนกลับ
กระแสน้ำย้อนกลับ () เป็นปรากฏการณ์ที่คลื่นน้ำซัดเข้าชายฝั่ง ไหลออกสู่ทะเลผ่านทางช่องว่างระหว่างสิ่งกีดขวาง เช่น โขดหินหรือสันทราย คลื่นจะมีกำลังมากเนื่องจากมีพื้นที่ในการไหลออกน้อย แต่เมื่อพ้นสิ่งกีดขวางไปแล้ว คลื่นจะอ่อนกำลังลงและบางส่วนจะซัดเข้าหาฝั่งเช่นเดิม ปรากฏการณ์นี้ไม่สามารถทำนายได้เนื่องจากเกิดได้ในหลายพื้นที่ แต่บางแห่งเช่นที่หาดแม่รำพึง จังหวัดระยอง เกิดขึ้นบ่อยครั้ง เนื่องจากภูมิประเทศที่เป็นแอ่งกระทะ ปรากฏการณ์กระแสน้ำย้อนกลับเป็นอันตรายเพราะจะทำให้ผู้ประสบเหตุที่ไม่เข้าใจกลไกหรือไม่มีสติ ว่ายทวนกระแสน้ำจนหมดแรงและจมน้ำในที่สุด
การเกิดกระแสน้ำย้อนกลับนี้จะมองเห็นได้จากในที่สูงเป็นลำกว้างประมาณ 5-10 เมตร มีความเร็วประมาณ 8 กิโลเมตรต่อชั่วโมง โดยขึ้นอยู่กับความสูงของคลื่น รูปร่างและความลาดชันของฝั่งทะเล รวมทั้งขนาดของตะกอน และสิ่งกีดขวาง เช่น โขดหินรอดักตะกอนหรือสันทราย โดยจะเกิดขึ้นบริเวณไม่ไกลจากริมฝั่ง ทำให้ผู้ที่ลงเล่นน้ำใกล้ฝั่งตกใจ เพราะเมื่อเข้าไปในบริเวณกระแสน้ำ จะถูกกระแสน้ำย้อนกลับไปไกลจากฝั่งสู่น้ำลึกอย่างรวดเร็ว ผู้ที่ว่ายน้ำไม่แข็งจะจมน้ำเสียชีวิตได้
ส่วนวิธีการสังเกต ให้สังเกตสีของน้ำทะเล เพราะกระแสน้ำย้อนกลับเป็นกระแสน้ำที่พาเอาตะกอนออกไปนอกชายฝั่ง บริเวณกระแสน้ำจึงมีความขุ่นแตกต่างไปจากน้ำทะเลทั่ว ๆ ไป มีการไหลวนปั่นป่วนเพราะความแรงและมีลักษณะคล้ายรูปดอกเห็ด โดยมีลำยื่นจากชายฝั่ง ส่วนที่เป็นหมวกเห็ดยื่นไปในทะเลลึก ยิ่งมีขนาดใหญ่และไกลก็ยิ่งมีกำลังมาก เมื่อใดก็ตามที่กระแสน้ำไหลเข้าสู่ฝั่งแล้ว จะถูกกีดขวางจากสิ่งต่าง ๆ เช่น โขดหินหรือสันทราย ไม่ให้ไหลกลับสู่ท้องทะเลได้สะดวก เมื่อมีช่องว่างกระแสน้ำก็สามารถไหลกลับได้ ยิ่งเป็นร่องแคบ ๆ น้ำก็ยิ่งจะไหลแรง ถ้าช่องกว้างน้ำจะไหลช้าและกระจายออกไป ซึ่งความเร็วและความแรงขึ้นอยู่กับรูปร่าง ความสูงของคลื่นและความลาดชันของชายหาด
หากจะลงเล่นน้ำทะเล ควรรู้จักป้องกันและช่วยเหลือตัวเอง โดยสังเกตป้ายเตือน และไม่เล่นน้ำตามลำพัง ไม่ควรแยกตัวออกไปเล่นไกลจากผู้คน หากพบว่าสภาพลมฟ้าอากาศไม่สู้ดี เช่น มีลมแรง มีคลื่นสูงหรือมีกระแสน้ำลักษณะรูปเห็ด ก็ไม่ควรลงเล่นน้ำ
หากพบว่าตัวเองอยู่ในกระแสน้ำย้อนกลับ ให้ตั้งสติ อย่าว่ายทนกระแสน้ำเพราะจะทำให้หมดแรง ให้สังเกตว่าชายฝั่งทะเลอยู่ทางทิศใดแล้วว่ายขนานไปกับชายฝั่ง เมื่อพ้นจากบริเวณกระแสน้ำ คลื่นนอกบริเวณก็จะพาเรากลับเข้าฝั่ง
ทางหลวงแผ่นดินหมายเลข 224
ทางหลวงแผ่นดินหมายเลข 224 สายนครราชสีมา–หินโคน เป็นเส้นทางที่เชื่อมต่อการจราจรระหว่างจังหวัดนครราชสีมา กับอำเภอที่อยู่ติดกับพรมแดนประเทศกัมพูชาของจังหวัดบุรีรัมย์ และจังหวัดสุรินทร์ รวมระยะทางทั้งหมด 225.356 กิโลเมตร และเป็นเส้นทางที่เชื่อมต่อระหว่างเทศบาลนครนครราชสีมาไปยังประเทศกัมพูชาได้
เส้นทางเริ่มต้นทางทิศตะวันตกเฉียงเหนือ มีเส้นทางแยกมาจากถนนมิตรภาพ ที่ทางแยกนครราชสีมา ในเขตเทศบาลนครนครราชสีมา อำเภอเมืองนครราชสีมา ไปทางทิศตะวันออก จากนั้นจึงตัดกับถนนสุรนารายณ์ (ทางหลวงแผ่นดินหมายเลข 205) จากนั้นโค้งลงทิศใต้ไปยังอำเภอโชคชัย แล้วตัดกับทางหลวงแผ่นดินหมายเลข 24 (ช่วงถนนเดชอุดม) เรียกถนนในช่วงนี้ว่า "ถนนราชสีมา–โชคชัย" จากเส้นทางผ่านอำเภอครบุรี และอำเภอเสิงสาง จังหวัดนครราชสีมา จากนั้นเส้นทางจะขนานไปกับพรมแดนไปทางทิศตะวันออก เข้าเขตจังหวัดบุรีรัมย์ ผ่านอำเภอปะคำ อำเภอละหานทราย อำเภอบ้านกรวด แล้วเข้าสู่จังหวัดสุรินทร์ ผ่านอำเภอพนมดงรัก และไปบรรจบกับทางหลวงแผ่นดินหมายเลข 214 ที่ทางแยกหินโคน ตำบลโคกตะเคียน อำเภอกาบเชิง จังหวัดสุรินทร์ ซึ่งหากเลี้ยวไปทางขวาไปตามทางหลวงแผ่นดินหมายเลข 214 ก็จะสามารถออกสู่ประเทศกัมพูชาได้
นิโคลัสทาวเวอร์
นิโคลัสทาวเวอร์ () ตั้งอยู่ที่อินดิเพนเดนซ์สแควร์ พอร์ต-ออฟ-สเปน ประเทศตรินิแดดและโตเบโก เป็นอาคารที่สูงที่สุดเป็นอันดับสองในตรินิแดดและโตเบโก เช่นเดียวกับประเทศที่พูดภาษาอังกฤษในแคริบเบียน ประการที่สอง อาคารนี้เป็นหนึ่งใน 26 อาคารที่ตั้งอยู่ในโครงการอินเตอร์เนชันแนลวอเตอร์ฟรอนต์ อาคารมีพื้นเป็นรูปไข่และสูง 21 ชั้น และสูง 88 เมตร การก่อสร้างเสร็จสมบูรณ์ในปี ค.ศ. 2003 และในแต่ละชั้นมีพื้นที่ 8,000 ตารางฟุต (700 ตร.ม.) โดยปล่อยให้เช่าในราคา 96,000 ดอลลาร์ตรินิแดดและโตเบโกต่อเดือน (ณ ปี ค.ศ. 2005) ซึ่งอาคารนี้มีลักษณะเป็นหอกระจกสีฟ้า
อาคารได้รับการสร้างขึ้นที่ฝั่งตรินิแดดคลับยูเนียน ซึ่งเป็นสโมสรเอกชนอายุ 136 ปี ซึ่งมีห้องสูทเพนท์เฮาส์ของนิโคลัสทาวเวอร์อยู่ในปัจจุบัน ส่วนตลาดหลักทรัพย์ตรินิแดดและโตเบโก เป็นอีกผู้เช่าเดิมของอาคารยูเนียนคลับ และยังคงอยู่ที่อาคารหลังนี้ และสำนักงานอินชัวรันซ์ไจแอนต์คลิโกอยู่ตรงบริเวณชั้น 9 ของอาคาร รวมถึงสำนักงานใหญ่ของสายการบินแคริบเบียน (ซึ่งเป็นสายการบินแห่งชาติของตรินิแดดและโตเบโก) ก็ตั้งอยู่ในนิโคลัสทาวเวอร์นี้เช่นกัน
เหอซั่วรุ่ยชินอ๋อง
เหอซั่วรุ่ยชินอ๋อง () เป็นตำแหน่งอ๋องที่จักรพรรดิหวงไท่จี๋พระราชทานให้แก่องค์ชายตัวเอ่อร์กุ่น โดยได้รับพระราชทานในปีค.ศ.1636 ถีงแม้จะโดนริบตำแหน่งภายหลังตัวเอ่อร์กุ่นสิ้นพระชนม์ แต่ก็ได้รับพระราชทานคืนในสมัยจักรพรรดิเฉียนหลง ตำแหน่งเหอซั่วรุ่ยชินอ๋องยังได้บรรจุอยู่ในอ๋องพระมาลาเหล็ก ทำให้ตำแหน่งอ๋องได้รับการสืบทอดไปยังลูกหลานขององค์ชายตัวเอ่อร์กุ่น
ทอนซิลอักเสบ
ทอนซิลอักเสบ () เป็นการอักเสบของต่อมทอนซิลที่มักพบได้ทั่วไปและบ่อยครั้ง ผู้ป่วยอาจมีอาการเจ็บคอและเป็นไข้ร่วมด้วย มักมีสาเหตุมาจากการติดเชื้อไวรัสหรือแบคทีเรีย ซึ่งแบคทีเรียที่พบในอาการนี้ ส่วนมากเป็นแบคทีเรียชนิด "Streptococcus pyogenes" ทั้งนี้หากปราศจากการรักษา ในผู้ป่วย 40% อาการจะบรรเทาลงเองภายในสามวัน และในผู้ป่วย 85% อาการจะบรรเทาลงเองภายในหนึ่งสัปดาห์
สัญญาณและอาการที่พบโดยทั่วไปในผู้ป่วย มักประกอบด้วย:
สัณญาณและอาการที่พบได้ในผู้ป่วยส่วนน้อย ประกอบด้วย:
การรักษาทอนซิลอักเสบโดยทั่วไปจะใช้ยาต้านการอักเสบ เช่น ไอบูโปรเฟน (ibuprofen) เพราะส่วนใหญ่เกิดจากเชื้อไวรัส และคนไข้ส่วนใหญ่ก็จะหายได้หรืออาการดีขึ้นจากการให้ยา หรือหากมีสาเหตุมาจากเชื้อแบคทีเรีย จะมีการรักษาโดยการใช้ยาปฏิชีวนะ สำหรับยาปฏิชีวนะก็มีหลายชนิด ซึ่งควรรับประทานตามที่แพทย์สั่งและรับประทานให้นานพอ เช่น 7-10 วัน นอกจากการรักษาแบบให้ยาปฏิชีวนะแล้วต้องให้การรักษาแบบประคับประคองรวมด้วย เช่น การให้ยาลดไข้, การให้ดื่มน้ำมากๆ หรืออาจต้องให้น้ำเกลือถ้าผู้ป่วยทานอาหารไม่ค่อยได้ และให้ทานอาหารอ่อนๆ
ในกรณีที่ต่อมทอนซิลมีการอักเสบบ่อยครั้ง ผู้ป่วยมักได้รับคำแนะนำจากแพทย์ให้ตัดทอนซิลออก ซึ่งจะไม่มีผลกระทบต่อระบบภูมิคุ้มกันของร่างกายแต่อย่างใด อย่างไรก็ตาม มีรายงานการศึกษาวิจัยพบว่าหลังจากตัดต่อมทอนซิลแล้ว ภูมิคุ้มกันจะลดลงชั่วคราว ทั้งนี้ที่บริเวณคอยังมีต่อมน้ำเหลืองอีกหลายร้อยต่อม ซึ่งจะช่วยกันทำงานหลังจากตัดต่อมทอนซิลไปแล้ว
คามิลล่า-นิโคล กิตติวัฒน์
คามิลล่า และ นิโคล กิตติวัฒน์ (ชื่อเล่น: มิลลี่ และ นิกกี้) สองพี่น้องฝาแฝดลูกครึ่งไทย-เยอรมัน มีชื่อเสียงจากบท เพ็ญพร และ พรเพ็ญ จากละคร บ้านศิลาแดง โดยปัจจุบันคามิลล่าหมดสัญญากับทางช่อง7แล้วและเป็นนักแสดงอิสระเต็มตัว ส่วนนิโคลเป็นนักแสดงในสังกัดโพลีพลัส
คามิลล่า และ นิโคล กิตติวัฒน์ หรือ มิลลี่ และ นิกกี้ เกิดเมื่อวันที่ 22 กันยายน พ.ศ. 2538 เป็นบุตรสาวฝาแฝดของ รุ่งนภา กิตติวัฒน์ อดีตนางแบบชื่อดัง โดยคามิลล่าเป็นแฝดผู้พี่และนิโคลเป็นแฝดผู้น้อง ทั้งสองคนเกิดและใช้ชีวิตอยู่ที่ประเทศฮ่องกงจนถึงอายุ 7 ขวบก่อนจะย้ายกลับมาอยู่ที่ประเทศไทย ตั้งแต่เด็กทั้งคามิลล่าและนิโคล ก็ได้มีโอกาสเข้ามาทำงานหรือออกงานสังคมกับคุณแม่บ้าง เช่น ออกงานสังคม ออกอีเว้นท์ ถ่ายแบบ เล่นโฆษณา จนเริ่มมีคนในวงการสนใจติดต่อให้ออกอีเว้นท์ เล่นมิวสิควิดีโอ ถ่ายนิตยสาร เป็นต้น และจนในที่สุดได้มีผลงานละครเรื่องแรกกับทางช่อง 7 คือเรื่อง บ้านศิลาแดงในปี พ.ศ. 2558 โดยในละครทั้งคู่ก็รับบทเป็นพี่น้องฝาแฝดกันคือ เพ็ญพร และ พรเพ็ญ
- จบจากโรงเรียนวัฒนาวิทยาลัย ปัจจุบันกำลังศึกษาระดับปริญญาตรี คณะนิเทศศาสตร์ ภาคภาษาอังกฤษ มหาวิทยาลัยกรุงเทพ
- จบจากโรงเรียนวัฒนาวิทยาลัย ปัจจุบันกำลังศึกษาระดับปริญญาตรี คณะศิลปศาสตร์อินเตอร์ สาขาการสื่อสารภาษาอังกฤษเชิงธุรกิจ มหาวิทยาลัยธรรมศาสตร์
มิวสิควีดีโอ
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
มิวสิควีดีโอ
ฟึสเซิน
ฟึสเซิน () เป็นเมืองเล็ก ๆ ในรัฐบาวาเรีย ประเทศเยอรมนี ในเขตอ็อสท์อัลก็อย (Ostallgäu) ตั้งอยู่ห่างจากชายแดนประเทศออสเตรียไปทางทิศเหนือ 5 กิโลเมตร เมืองมีประชากร 14,631 คน เป็นที่รู้จักด้านอุตสาหกรรมผลิตไวโอลิน
วันเฉลิม ยิ่งยง
วันเฉลิม ยิ่งยง () เป็นนักฟุตบอลชาวไทย เกิดเมื่อวันที่ 12 สิงหาคม
ปัจจุบันเล่นให้กับประจวบคีรีขันธ์ในตำแหน่งกองกลาง
วันเฉลิม ยิ่งยง เป็นนักศึกษาจากคณะรัฐศาสตร์ มหาวิทยาลัยธรรมศาสตร์ เขาเคยทำหน้าที่กองกลางร่วมสังกัดสโมสรฟุตบอลการบินไทย-ลูกอีสาน และสโมสรฟุตบอลเพื่อนตำรวจ ก่อนที่จะย้ายเข้าร่วมสังกัดสโมสรฟุตบอลบุรีรัมย์ ยูไนเต็ด อย่างเป็นทางการ และในปี ไทยพรีเมียร์ลีก 2558 ในเลกที่สอง ได้ย้ายมาร่วมทัพชัยนาท ฮอร์นบิล โดยได้เซ็นสัญญาถาวรกับสโมสรดังกล่าวเพื่อสู้ศึกไทยพรีเมียร์ลีกในปี 2559
ช่วงหลังจากการฝึกซ้อม วันเฉลิมมักหาเวลาทำกิจกรรมเพื่อสังคมอยู่เสมอ รวมถึงเคยเป็นอาสาสมัครอ่านหนังสือให้คนพิการทางสายตา ที่ห้องสมุดป๋วย อึ๊งภากรณ์ มหาวิทยาลัยธรรมศาสตร์
ธัญญา รัตนมาลากุล
ธัญญา รัตนมาลากุล เป็นดาราและนักแสดงตลกชาวไทย มีผลงานภาพยนตร์ และละครเป็นจำนวนมาก
ธัญญา รัตนมาลากุล ชื่อเล่น เกตุ เป็นนักแสดง และดาราตลกชาวไทย จบการศึกษาระดับปริญญาตรีจาก คณะนิเทศศาสตร์ จุฬาลงกรณ์มหาวิทยาลัย สาขาสื่อสารการแสดง โดยเกตุมีผลงานการแสดง ได้แก่ ภาพยนตร์ เรื่อง หอแต๋วแตกแหวกชิมิ, สมอลรูกูแนว, เหลือแหล่, แกงค์ตบผี, เการักที่เกาหลี ซอร์รี ซารังเฮโย, รักสุดท้ายป้ายหน้า และ กรรไกร ไข่ ผ้าไหม ส่วนผลงานละคร ได้แก่ ก้นครัวตัวแสบ, ตะวันทอแสง, ขบวนการพ่อไก่แจ้, มหัศจรรยพันธุ์ซ่า, ผัวชั่วคราว และ เสื้อสี่ฝุ่น เป็นต้น
นอกจากแสดงละครและภาพยนตร์แล้ว เกตุยังได้มีโอกาสแสดงละครเวทีของมหาวิทยาลัยอีกด้วย เช่น ละครเวทีเรื่อง "เทพนิยำ คนอลหม่าน นิทานอลเวง", ละครเวทีเรื่อง "โก๋หลังวัง", ละครเวทีเรื่อง "แสงศรัทธาเหนือลำน้ำเจ้าพระยา" และอีกมากมาย
แซรอสดวงอาทิตย์ที่ 121
แซรอสชุดที่ 121 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ซึ่งชุดแซรอสที่ 121 ประกอบไปด้วยสุริยุปราคาบางส่วน 7 ครั้ง สุริยุปราคาเต็มดวง 42 ครั้ง สุริยุปราคาผสม 2 ครั้ง สุริยุปราคาวงแหวน 11 ครั้ง และสุริยุปราคาบางส่วน 9 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 944 - ค.ศ. 2206 กินเวลาทั้งสิ้น 1,262 ปี
เวิลด์แรลลี่แชมเปี้ยนชิพ
เวิลด์แรลลี่แชมเปี้ยนชิพ () เป็นซีรีส์การแข่งแรลลี่ ที่จัดโดยสมาพันธ์รถยนต์นานาชาติหรือ FIA โดยการแข่งนี้จะไม่ใช้สนามแข่ง แต่จะใช้เส้นทางทั่วไปที่ผู้จัดอย่างสมาพันธ์รถยนต์นานาชาติกำหนด
เสพติดความเจ็บปวด
"เสพติดความเจ็บปวด" เป็นซิงเกิลของวงดนตรีเดอะเยอร์ส และเป็นซิงเกิลลำดับที่ 2 จากอัลบั้มชุดที่ 2 "You" (ยู) ประพันธ์เนื้อร้องโดย ยศทร บุญญธนาภิวัฒน์, ประภพ ชมถาวร, เชาวเลข สร่างทุกข์ แต่งทำนองโดย ยศทร บุญญธนาภิวัฒน์ และเรียบเรียงโดย เดอะเยอร์ส ออกจำหน่ายในวันที่ 22 มกราคม พ.ศ. 2558
เนื้อหาของเพลง ประมาณว่า เขาจะปล่อยให้มันเจ็บไปแบบนี้ให้มันไปจนสุด จะเก็บไว้จนกว่าจะทนไม่ไหว หรือจะดูไปเรื่อย ๆ ว่า ความเจ็บปวดแค่นี้ มันจะทำอะไรเราได้ และเราหรือมันที่จะตายก่อนกัน อาจจะเป็นความโรคจิตส่วนตัว ชอบเจ็บปวดก็เป็นไปได้ เพราะคนบางคนก็ชื่นชอบความรู้สึกของตอนอกหัก หรือผิดหวังกับความรักเหมือนกัน นอกจากนี้เนื้อหาของเพลงนี้ยังเป็นเหมือนกึ่ง ๆ การประชดประชันกระแทกแดกดันได้อีกทางหนึ่งกลาย ๆ ด้วย
เพลง "เสพติดความเจ็บปวด" ติดอันดับสูงสุดที่ 16 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 22 มีนาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี
ลมค้า
ลมค้า () เป็นลมประจำปีทางทิศตะวันออก เป็นลมที่มีความเร็วลมปานกลางถึงแรงจัด ทำให้อากาศแจ่มใสและใช้ประโยชน์ได้ในด้านการเดินเรือและการบิน
คำว่า "trade" มาจากคำในภาษาอังกฤษกลาง แปลว่า "เส้นทาง" ชาวโปรตุเกสตระหนักถึงความสำคัญของลมนี้มาตั้งแต่ช่วงต้นศตวรรษที่ 15 และมีความพยายามในการค้นหาเส้นทางที่มุ่งตรงไปสู่จุดหมายโดยใช้ลมนี้ช่วย การใช้ประโยชน์จากลมค้าทำให้เกิดการสร้างอาณาจักรทางการค้าของชาวยุโรปในเวลาต่อมา
ความสำคัญของลมค้ายังส่งผลให้ในช่วงศตวรรษที่ 18 มีการกำหนดความหมายของคำว่า "trade" ใหม่ ระหว่าง ค.ศ. 1847–1849 แมตทิว ฟอนเทน มอรี นักสมุทรศาสตร์และนักทำแผนที่ชาวอังกฤษ ได้รวบรวมข้อมูลต่าง ๆ เพื่อจัดทำแผนที่กระแสน้ำและกระแสลมของมหาสมุทรทั่วโลก
ลมค้าเป็นลมที่พัดออกจากบริเวณความกดอากาศสูงกึ่งโซนร้อนไปยังบริเวณความกดอากาศต่ำที่เส้นศูนย์สูตร ในซีกโลกเหนือจะพัดมาจากทิศตะวันออกเฉียงเหนือ ส่วนในซีกโลกใต้จะพัดมาจากทิศตะวันออกเฉียงใต้ ความเร็วประมาณ 16-24 กิโลเมตร/ชั่วโมง เนื่องจากลมค้านี้พัดสม่ำเสมอ มีกำลังแรงปานกลาง และมีทิศทางที่แน่นอน จึงมีประโยชน์ต่อการเดินเรือเป็นอย่างมาก ลมค้าตะวันออกเฉียงใต้ช่วยพัดพากระแสน้ำอุ่นจากฝั่งแปซิฟิกตะวันออกไปยังฝั่งแปซิฟิกตะวันตก ทำให้บริเวณฝั่งตะวันตก (อินโดนีเซีย, ออสเตรเลีย) มีความชุ่มชื้นและฝนตกชุก ในขณะที่ฝั่งตะวันออก (เปรู, ชิลี) ทำให้มีสัตว์น้ำอุดมสมบูรณ์
สโมสรวอลเลย์บอลบางกอกกล๊าส
สโมสรวอลเลย์บอลบางกอกกล๊าส เป็นสโมสรวอลเลย์บอลอาชีพในประเทศไทย ตั้งอยู่ที่จังหวัดปทุมธานี โดยทีมนี้เข้าแข่งขันในวอลเลย์บอลหญิงไทยแลนด์ลีก มีนักกีฬาทีมชาติไทยได้แก่ พรพรรณ เกิดปราชญ์ จรัสพร บรรดาศักดิ์ และมีปลื้มจิตร์ ถินขาว นักวอลเลย์บอลหญิงทีมชาติไทยทำหน้าที่เป็นหัวหน้าทีมคนปัจจุบัน
สโมสรวอลเลย์บอล บางกอกกล๊าส ภายใต้การบริหารจัดการของบริษัท บีจีเอฟซี สปอร์ต จำกัด ได้รับการจัดตั้งขึ้นในปี พ.ศ. 2557 ด้วยปณิธานของคณะผู้บริหารที่ต้องการส่งเสริมอาชีพในสายกีฬาในหลากหลายประเภทให้มีความเป็นมืออาชีพและร่วมพัฒนาวงการกีฬาของประเทศให้เติบโตอย่างยั่งยืนให้เป็นที่ยอมรับและสามารถเทียบชั้นในระดับสากล เพื่อบรรลุเป้าหมายสูงสุดนั้น สโมสรวอลเลย์บอลบางกอกกล๊าส จึงถูกวางรากฐานอย่างมั่นคง โดยการสร้างทีมอย่างมีกลยุทธ์ ด้วยการรวมทีมงานคุณภาพระดับมืออาชีพ ทั้งทีมบริหาร ทีมผู้ฝึกสอน และตัวผู้เล่น เพื่อความแข็งแกร่งเป็นหนึ่งเดียวพร้อมก้าวสู่ความสำเร็จสูงสุดร่วมกัน
โดยการแข่งขันรายการแรกที่สโมสรสโมสรวอลเลย์บอลบางกอกกล๊าส เข้าร่วมในปีแรก คือ วอลเลย์บอลดิวิชั่น 1 (โปรชาเลนจ์) ที่มีรอบการแข่งขันในเดือนกรกฎาคม พ.ศ. 2557 ด้วยผลงานที่โดดเด่น ทีมบางกอกกล๊าสจึงสามารถทำผลงานยอดเยี่ยมได้แชมป์มาครอง และติดอันดับเลื่อนชั้นสู่การแข่งขันถ้วยสูงสุด วอลเลย์บอลไทยแลนด์ลีก 2014-2015 ซึ่งเป็นการสร้างรากฐานที่แข็งแกร่งและมั่นคงประจักษ์ต่อทุกสายตา และเป็นจุดเริ่มต้นของความสำเร็จที่จะมีมาอย่างต่อเนื่องของสโมสรวอลเลย์บอลบางกอกกล๊าส
ในเดือนพฤษภาคม พ.ศ. 2561 ทางสโมสรได้ประกาศยุติการทำทีมอย่างเป็นทางการ เนื่องจากทางสโมสรได้เล็งเห็นว่านโยบายการสนับสนุนให้เป็นกีฬาอาชีพที่แท้จริงยังไม่ชัดเจน ซึ่งไม่สอดคล้องกับการส่งเสริมการทำธุรกิจกีฬาวอลเลย์บอล และได้โอนสิทธิ์การเข้าร่วมการแข่งขันวอลเลย์บอลไทยแลนด์ลีกในฤดูกาล 2018–19 ให้กับสโมสรวอลเลย์บอลหญิงแอร์ฟอร์ซ
"ข้อมูลอัปเดต ณ มีนาคม พ.ศ. 2561"
อานินดียา กูซูมา ปุตรี
อานินดียา กูซูมา ปุตรี (; เกิดเมื่อวันที่ 3 กุมภาพันธ์ ค.ศ. 1992 ในเมืองเซอมารัง จังหวัดชวากลาง) เป็นชาวอินโดนีเซีย และเป็นเจ้าของตำแหน่งปูเตอรีอินโดเนเซีย 2015 เธอได้รับการสวมมงกุฎจาก เปาลีนา เบกา นางงามจักรวาล 2014 และ เอ็ลวีรา เดวีนามีรา ปูเตอรีอินโดเนเซีย 2014 อานินดียา จะไปเป็นตัวแทนของในการประกวด นางงามจักรวาล 2015
ปัจจุบันอานินดียากำลังศึกษาอยู่ที่ มหาวิทยาลัยดีโปรนาโกโดร ใน เซอมารัง จังหวัดชวากลาง ก่อนหน้านี้เธอเคยเป็น ประธาน AIESEC ขององค์กรนักศึกษาของ มหาวิทยาลัยดีโปรนาโกโดร และเธอเคยเป็นนักศึกษาแลกเปลี่ยนที่ต่างประเทศ และเธอเคยเข้าร่วมประกวด มิสทีนชวาในปี 2008 
โดยอานินดียาเคยเข้าประกวด ปูเตอรีจาวาจาฟา ปี 2011 และเธอได้รับตำแหน่ง รองอันดับ 1 ปูเตอรีจาวาจาฟา 2011 โดยผู้ชนะในครั้งนั้นคือ มาเรีย เซเลน่า สามปีต่อมา เธอได้กลับมาประกวด ปูเตอรีจาวาจาฟา 2014 และได้รับชัยชนะมา และเป็นตัวแทนของจังหวัดชวากลางไปประกวด ปูเตอรีอินโดเนเซีย 2015 
อานินดียา ได้รับตำแหน่งปูเตอรีอินโดเนเซีย 2015 ในวันประกาศผลเธอรับการสวมมงกุฎจาก เปาลีนา เบกา นางงามจักรวาล 2014 และ เอ็ลวีรา เดวีนามีรา ปูเตอรีอินโดเนเซีย 2014 
อานินดียาจะไปเป็นตัวแทนของประเทศไปประกวด นางงามจักรวาล 2015 ผู้ชนะในปัจจุบันปี 2014-2015 คือ เปาลีนา เบกา นางงามจักรวาล 2014 จาก โคลอมเบีย
เอฟไอเอเวิลด์เอนดูแรนซ์แชมเปี้ยนชิพ
เอฟไอเอเวิลด์เอนดูแรนซ์แชมเปี้ยนชิพ () เป็นการแข่งรถขิงชนะเลิศ โดยถูกดูแลโดยAutomobile Club de l'Ouest และได้รับการสนับสนุนโดยสมาพันธ์รถยนต์นานาชาติ
ซูเปอร์จีที
ซูเปอร์ จีที () เป็นการแข่งรถในประเทศญี่ปุ่นที่เริ่มต้นขึ้นในปี ค.ศ. 1993 เริ่มต้นใช้ชื่อว่า All-Japan Grand Touring Car Championship (JGTC) ซึ่งต่อมาก็ได้เปลี่ยนชื่อเป็น ซูเปอร์จีที ในปี ค.ศ. 2005 และผ่านการรับรองจากเอฟไอเอโดยตรง
ปัจจุบันซูเปอร์จีทีเป็นการแข่งขันรถยนต์ซุปเปอร์คาร์ที่ยิ่งใหญ่ที่สุดในเอเซีย และยังถูกกล่าวขานว่าเป็นรายการแข่งรถคลาสจีที ที่เร็วที่สุดในโลก
พังก์โกส์คลาสสิกร็อก
พังก์โกส์คลาสสิกร็อก เป็นอัลบั้มรวมเพลงลำดับที่ 9 ของชุดอัลบั้มคัฟเวอร์ "พังก์โกส์..." ออกจำหน่ายโดยเฟียร์เลสเรเคิดส์ เมื่อวันที่ 27 เมษายน พ.ศ. 2553 อัลบั้มนี้มีเพลง "ยัวร์เลิฟ" (Your Love) ของ The Outfield ซึ่งได้คัฟเวอร์อีกครั้งเป็นครั้งที่ 2 และยังมีซีดีแซมเพลอร์โบนัสอีกด้วย
ในวันที่ 23 กุมภาพันธ์ พ.ศ. 2553 รายชื่อเพลงอย่างเป็นทางการได้ประกาศในมายสเปซ ซึ่งรายชื่อเพลงมีดังนี้
ฉบับญี่ปุ่นประกอบไปด้วยแทร็กโบนัสจำนวน 2 แทร็ก
ทางหลวงเอเชียสาย 4
ทางหลวงเอเชียสาย 4 (AH4) เป็นถนนในโครงข่ายทางหลวงสายเอเชีย ระยะทางทั้งสิ้น เส้นทางเริ่มต้นจากทางหลวงเอเชียสาย 6 ที่โนโวซีบีสค์, รัสเซีย ลงไปยังทิศใต้ผ่านอุรุมชี, จีน ร่วมกับทางหลวงเอเชียสาย 5 แล้วมุ่งไปทางทิศตะวันตกเฉียงใต้ไปยังชายฝั่งทะเลที่เมืองการาจี, ปากีสถาน โดยบรรจบกับทางหลวงเอเชียสาย 7
เยอรมันวิงส์ เที่ยวบินที่ 9525
เยอรมันวิงส์ เที่ยวบินที่ 9525 (4U9525/GWI18G) เป็นเที่ยวบินโดยสารระหว่างประเทศ เส้นทางการบินจากเมืองบาร์เซโลนา ประเทศสเปน ไปประเทศเยอรมัน ปฏิบัติการโดยอากาศยานแอร์บัส เอ320-200 ของเยอรมันวิงส์ ทะเบียน D-AIPX ที่ตก เมื่อวันที่ 24 มีนาคม พ.ศ. 2558 บริเวณกลางเทือกเขาแอลป์ ทางตอนใต้ของประเทศฝรั่งเศส ในบนเครื่องมีผู้โดยสาร 144 คน ลูกเรือ 6 คน
จากการสืบสวนเบื้องต้นพบว่า เหตุการณ์นี้เป็นการเจตนาทำลายเครื่องบินลำนี้ของผู้ช่วยนักบิน อันเดรียส ลูบิตซ์ ที่ปรับลดระดับการบินเป็นผลทำให้เครื่องตก ซึ่งการกระทำดังกล่าวชัดเจนว่าเป็นไปโดยเจตนา ขณะที่หอควบคุมการบินพยายามติดต่อมายังห้องนักบิน
เยอรมันวิงส์ เที่ยวบินที่ 9525 ออกเดินทางจากท่าอากาศยานบาร์เซโลนาเอล-แพรต บาร์เซโลนา ที่รันเวย์ เวลา 10.01 น. เพื่อเดินทางสู่ ท่าอากาศยานนานาชาติดึสเซลดอร์ฟ ประเทศเยอรมัน หลังออกเดินทาง ราว 52 นาที ได้ส่งสัญญาณฉุกเฉินกลับมายังหอควบคุมการบินในเมืองมาร์กเซย์ จากระดับความสูง 6,800 ฟิต โดยแจ้งขอลดระดับฉุกเฉิน โดยเครื่องบินลดระดับลงอย่างรวดเร็ว จากความสูง 38,000 ฟุต ลงเหลือ 5,000 ฟุต ภายในระยะเวลาเพียง 8 นาที โดยไม่ทราบสาเหตุ จนกระทั่งเครื่องบินดิ่งลงชนเทือกเขาแอลป์สในที่สุด
โดยหอควบคุมการบินได้รับการติดต่อครั้งสุดท้ายเมื่อเวลา 10.53 น. จากนั้นก็ไม่มีเสียงตอบรับใด ๆ จากห้องนักบินอีกเลย
อัยการบริซ โรแบง อัยการเมืองมาร์กเซย์ ฝรั่งเศส ได้แถลงในอีก 2 วันให้หลังจากอุบัติเหตุ โดยเปิดเผยข้อมูลจากกล่องบันทึกเสียงในห้องนักบินว่า อันเดรียส ลูบิตซ์ ชาวเยอรมัน นักบินผู้ช่วย เป็นผู้ควบคุมเครื่องบินในช่วงที่เกิดเหตุ และเจตนาทำลายเครื่องบินลำนี้ โดยไม่ยอมเปิดประตูให้กัปตันที่ถูกล็อกอยู่ด้านนอกห้องนักบิน คาดว่ากัปตันอาจออกไปเข้าห้องน้ำ ขณะที่ผู้ช่วยนักบินไม่ปริปากพูดแม้แต่คำเดียว หลังจากที่กัปตันออกไป ส่วนผู้โดยสารรู้ตัวในนาทีสุดท้าย เพราะได้ยินเสียงกรีดร้อง
เครื่องบินที่ประสบอุบัติเหตุ คือเครื่องบินแอร์บัส เอ320-200 ทะเบียน D-AIPX, หมายเลขผลิต 147. เริ่มปฏิบัติการบินครั้งแรกเมื่อวันที่ 29 พฤศจิกายน พ.ศ. 2533 และรับมอบสู่สายการบิน ลุฟต์ฮันซา เมื่อวันที่ 5 กุมภาพันธ์ พ.ศ. 2534 ต่อมาได้รับมอบสู่สายการบิน เยอรมันวิงส์ เมื่อวันที่ 31 มกราคม พ.ศ. 2557 มีอายุการใช้งาน 24 ปี
มีผู้โดยสารทั้งหมด 144 คน และ ลูกเรืออีก 6 คน แบ่งตามสัญชาติอีก 18 ชาติ ส่วนใหญ่เป็นชาวสเปนและเยอรมนี ซึ่งมีผู้โดยสารเป็นชาวสเปน 51 คน ชาวเยอรมนี 70 คน และมีสัญชาติอื่น ๆ เช่น อาร์เจนตินา, คาซัคสถาน, สหราชอาณาจักร, สหรัฐอเมริกา เป็นต้น รวมทั้งมีนักเรียนชั้นมัธยมปลาย 16 คน และครู 2 คนจากโรงเรียนมัธยมโจเซฟ-โคนิง ในเมืองฮาลเติร์น ทางภาคตะวันตกเฉียงเหนือของประเทศ รวมถึงทารก 2 คน รวมอยู่ด้วย
ดาอิน ไอออนฟุต
ดาอิน ไอออนฟุต หรือ ดาอินที่สอง ไอออนฟุต () คือกษัตริย์คนแคระ แห่งเอเรบอร์ในจินตนิยายของเจ. อาร์. อาร์. โทลคีนที่เกี่ยวกับมิดเดิลเอิร์ธ เขาปรากฏตัวออกมาแค่ชั่วครู่หนึ่งในนิยายเดอะฮอบบิท และเรื่องราวของเขาก็ยังปรากฏในนิยายเดอะลอร์ดออฟเดอะริงส์อีกด้วย
ดาอิน คือนักรบคนแคระที่ยิ่งใหญ่ที่สุดคนหนึ่ง เขาเป็นบุตรของนาอิน และเป็นหลานของกรอร์ บุตรชายคนสุดท้ายของกษัตริย์ดาอินที่หนึ่งแห่งดูริน หลังจากที่ปู่ของเขาสิ้นพระชนม์ ดาอินได้ขึ้นครองเป็นกษัตริย์แห่งไอออนฮิลล์ นาอินผู้เป็นบิดาของเขาถูกสังหารโดยหัวหน้าออร์คนามว่า อาซ็อก ในสงครามอซานูลบิซาร์หน้าทางเข้าแห่งเหมืองมอเรีย ซึ่งเป็นมหาสงครามระหว่างคนแคระและออร์ค ดาอินชำระแค้นให้บิดาโดยการสังหารอาซ็อกจนสำเร็จในการรบกันเพียงครั้งเดียว ณ ตอนนั้นเขายังหนุ่มมาก (อายุแค่ 32 ปี ซึ่งเป็นช่วงอายุที่คนแคระบรรลุนิติภาวะพอดี หรือ เรียกว่า "วัยพร้อมออกรบ") และนี้ก็ถือว่าเป็นการประกาศศักดินาที่ดีเลยทีเดียว ดาอินเห็นว่ามันคงเป็นไปไม่ได้ที่จะทวงมอเรียกลับคืนมา เพราะอสูรร้ายแห่งเหล่าดูรินยังคงอาศัยอยู่ในนั้น เขาเกลี้ยกล่อมธราอินที่สองให้ล้มเลิกความตั้งใจที่จะยึดมอเรียกลับคืนมา
ดาอินเป็นลูกพี่ลูกน้องลำดับที่สองของธอรินที่สอง และยังเคยมาช่วยธอรินในช่วงที่เขาทวงเอเรบอร์คืนด้วย ดาอินนำกองทัพคนแคระกว่าหลายร้อยคน และมาถึงในช่วงสงครามห้าทัพ ธอรินได้รับบาดเจ็บอย่างสาหัสในสงครามครั้งนี้ และหลังจากที่เขาเสียชีวิตจึงทำให้ทายาทโดยตรงของดูรินหมดสิ้นไป ดาอินจึงสืบตระกูลต่อจากธอรินในฐานะกษัตริย์ใต้ขุนเขา แม้จะไม่ใช่ทายาทโดยตรงของดูรินก็ตาม
ดาอินถูกสังหารในช่วงสงครามแหวน ในปี 3019 ของยุคที่สาม ในขณะที่กำลังปกป้องกษัตริย์แบรนด์แห่งเมืองเดล พันธมิตรของเขาที่หน้าประตูใหญ่แห่งเอเรบอร์ ณ ตอนนั้นเขาแก่ชรามากแล้ว - อายุ 252 ปีตามที่กล่าวไว้ในเดอะลอร์ดออฟเดอะริงส์ - แต่พละกำลังในการต่อสู้ของเขายังคงแข็งแกร่ง หลังจากสงครามจบลง ธอรินที่สาม สโตนเฮล์มลูกชายของเขาก็สืบทายาทต่อไป
โดล กุลดัวร์
โดล กุลดัวร์ (แปลจากภาษาซินดาริน: "เนินเขาแห่งอาถรรพ์") คือที่มั่นสำคัญของเซารอนในป่าเมิร์ควู้ด ในจินตนิยายของเจ. อาร์. อาร์. โทลคีนเกี่ยวกับมิดเดิลเอิร์ธ โดยได้ถูกกล่าวถึงครั้งแรก (ในนาม "กรงขังมืดแห่งจอมขมังเวทย์") ในนิยายเดอะฮอบบิท ตัวเนินเขานั้นเต็มไปด้วยหินแข็ง และแห้งแล้ง มันตั้งอยู่บนจุดสูงสุดในทางทิศตะวันตกเฉียงใต้ของป่า ก่อนที่เซารอนจะมาตั้งถิ่นฐาน มันถูกเรียกว่า "เนินเขาโล่งโกร๋น" วางแนวยาวไปทางเขตตะวันตกของป่า ตัดผ่านแม่น้ำอันดูอินจากลอธลอริเอน ในข้อความกล่าวไว้ว่ามันปรากฏในนาม "โดล กุลดัวร์" ซึ่งมันน่าจะเป็นป้อมปราการสำคัญมากกว่าที่จะเป็นแค่เพียงเนินเขาธรรมดาตามที่กล่าวไว้ข้างต้น คณะพันธมิตรแห่งแหวนสัมผัสถึงมันได้ ตอนที่พวกเขาอยู่ที่ลอธลอริเอน
ในช่วงยุคที่สอง ก่อนที่เซารอนจะมาตั้งมั่นอยู่ที่เนินเขานี้ เอลฟ์เผ่าซิลวันแห่งป่าวู้ดแลนด์ภายใต้กษัตริย์โอโรเฟอร์ บิดาของธรันดูอิล ได้มาตั้งถิ่นฐานในเขตบริเวณรอบเนินเขานี้ แต่พวกเขาก็ถอนตัวขึ้นไปทางเหนือ เพื่อหลีกเลี่ยงการปะทะกับพวกลอริเอนและมอเรีย เหล่าเอลฟ์ชั้นสูงและพ่อมด ล่วงรู้ถึงความชั่วร้ายที่กำลังจะมาถึงในยุคที่สาม เริ่มขึ้นประมานปี 1100 ของยุคที่สาม ในช่วงหลังๆของยุคที่สาม เซารอนใช้ปราการนี้เป็นที่มั่น เพื่อโจมตีลอธลอริเอนและพื้นที่ใกล้เคียง โทลคีนต้องการให้เซารอนตั้งมั่นอยู่ที่โดล กุลดัวร์ เพื่อให้เขาดูมีอำนาจก่อนที่จะถึงช่วงสงครามแหวน ซึ่งเขายังสามารถมีเวลาค้นหาแหวนเอก ที่หล่นหายในทุ่งแกลดเดนได้อีกด้วย
จักรพรรดิชูเกียว
จักรพรรดิชูเกียว () จักรพรรดิญี่ปุ่น องค์ที่ 85 อันเนื่องมาจากการสืบราชสันตติวงศ์ตามแบบโบราณราชประเพณี
จักรพรรดิชูเกียวประสูติเมื่อวันที่ 30 ตุลาคม พ.ศ. 1761 ก่อนที่จักรพรรดิชูเกียวจะขึ้นครองราชบัลลังก์ดอกเบญจมาศ
มีพระนามเดิมว่า เจ้าชายคะเนะนะริ
เป็นพระราชโอรสองค์ใหญ่ใน จักรพรรดิจุนโตะกุ ที่ประสูติแต่ ริสึโกะ ธิดาของ คุโจ โยะชิสึเนะ
ในปี 1764 อันตรงกับปีแรกในรัชกาลจักรพรรดิชูเกียวอดีต จักรพรรดิโกะ-โทะบะ พระอัยกาทำสงครามกับ รัฐบาลโชกุนคะมะกุระ เพื่อทวงพระราชอำนาจคืนแต่ผลปรากฏว่ากองทัพของอดีตจักรพรรดิพ่ายแพ้ทำให้จักรพรรดิชูเกียวถูกปลดจากราชบัลลังก์และถูกเนรเทศหลังจากครองราชบัลลังก์เพียง 77 วัน
หลังจากสิ้นสุด สงครามปีโจคิว องค์จักรพรรดิชูเกียวถูกปลดจากราชบัลลังก์และถูกเนรเทศมายังเกาะเล็กๆแห่งหนึ่งพร้อมกับอดีตจักรพรรดิอีก 3 พระองค์คืออดีต จักรพรรดิโกะ-โทะบะ อดีต จักรพรรดิสึชิมิกะโดะ และ อดีต จักรพรรดิจุนโตะกุ พระราชบิดา
จักรพรรดิชูเกียวเสด็จสวรรคต ณ เกาะเล็กๆแห่งนี้เมื่อวันที่ 18 มิถุนายน ค.ศ. 1777 ขณะพระชนม์ได้เพียง 15 พรรษา
ศักราชในรัชกาลจักรพรรดิชูเกียวมีเพียงศักราชเดียวคือ
ซินเดอเรลล่า (ภาพยนตร์ พ.ศ. 2558)
ซินเดอเรลล่า () เป็นภาพยนตร์แนวจินตนิมิตโรแมนติกของสหรัฐ กำกับโดย เคนเนธ บรานาห์ เขียนบทโดย คริส ไวท์ซ ภาพยนตร์ผลิดโดย วอลท์ ดิสนีย์ พิคเจอร์ส ภาพยนตร์ได้เค้าโครงจากนิทานพื้นบ้าน และ ได้แรงบันดาลใจมาจากภาพยนตร์แอนิเมชั่นชื่อเดียวกันในปี 1950 ภาพยนตร์นำแสดงโดย ลิลี เจมส์, เคต แบลนเชตต์, ริชาร์ด แมดเดน, สเตล สกาส์กอร์ด, ฮอลลิเดย์ เกรนเจอร์, ดีเร็ค จาโคบี, เบน แชปลิน, โซฟี แมคเชรา, เฮย์ลีย์ แอทเวลล์, เฮเลน่า บอนแฮม คาร์เตอร์
เรื่องราวของ เอลล่า (ลิลี เจมส์) ลูกสาวพ่อค้าเศรษฐีผู้มั่งคั่ง ซึ่งหลังจากการตายของแม่เธอ พ่อของเธอก็ได้แต่งงานใหม่กับหญิงม่ายลูกติดนามว่า เลดี้ ทรีเมน (เคต แบลนเชตต์) สตรีหม้าย ภรรยาของเซอร์ฟรานซิส ทรีเมน อดีตหัวหน้าสมาคมการค้าที่เสียชีวิต ด้วยหวังว่าจะมาเป็นแม่ใหม่ เพื่อดูแลลูกสาวคนเดียวของตน แต่หลังจากการตายจากไปของพ่อเอลล่าอีกคน ทำให้ธาตุแท้ของแม่เลี้ยงปรากฏออกมา…
เลดี้ ทรีเมน และลูกสาวของเธอ อนาสตาเชีย (ฮอลลิเดย์ เกรนเจอร์) กับ ดริเซลลา (โซฟี แมคชีรา) เข้ามามีอำนาจในการปกครองทรัพย์ของครอบครัวเอลล่าทั้งหมด เอลล่าจำต้องตกอยู่ภายใต้ความอนุเคราะห์ของครอบครัวใหม่ขี้อิจฉาและร้ายกาจนี้ จนสุดท้ายก็ไม่พ้นการเป็นสาวรับใช้ซึ่งรับหน้าที่ดูแลงานบ้านทั้งหมด จนได้ฉายาใหม่จากความเกลียดชังว่า "ซินเดอเรลล่า" หรือ "นางขี้เถ้าเอลล่า" ซึ่งมีที่มาจากเนื้อตัวที่เต็มไปด้วยฝุ่นและเถ้าถ่านฟืน
จนกระทั่งวันหนึ่ง หลังจากการต้องเผชิญกับความโหดร้ายที่ถาโถมเข้ามาสู่ชีวิตเธอ เอลล่าก็ได้พบกับชายแปลกหน้ารูปงามในป่า ซึ่งเธอเข้าใจเพียงว่าเป็นเจ้าหน้าที่จากในวัง โดยหารู้ไม่ว่าแท้จริงแล้ว ชายหนุ่มดังกล่าวคือ เจ้าชายชาร์มมิง (ริชาร์ด แมดเดน) บุตรชายของพระราชา ผู้ที่สามารถทำให้เธอได้สมผัสถึงความอ่อนโยนและมีเมตตาอีกครั้ง
โชคชะตาชีวิตของเอลล่ากำลังจะเปลี่ยนไป เมื่อพระราชวังได้ประกาศเชิญหญิงสาวทั่วเมืองมาร่วมงานเต้นรำ ซึ่งเป้าหมายที่แท้จริงก็เพื่อหาคู่ให้กับเจ้าชาย ทำให้เอลล่ากลับมีความหวังในการที่จะได้เจอกับชายหนุ่มแปลกหน้า ซึ่งเธอไม่รู้ว่าคือเจ้าชาย อีกครั้ง
แต่แล้ว แม่เลี้ยงใจร้ายของเธอก็ได้ทำลายฝันที่สวยงามลง เมื่อนางสั่งห้ามและฉีกทำลายชุดของเอลล่าจนไม่สามารถไปงานเต้นรำได้ แต่ด้วยความช่วยเหลือจากนางฟ้าแม่ทูนหัวของเอลล่า ซึ่งปลอมตัวมาเป็นเพียงหญิงขอทานข้างถนน ก็ได้แปลงกายให้เธอกลับมาโดดเด่นในงานเต้นรำนี้ได้ในท้ายที่สุด ด้วยฟักทองและหนูเพียง 2-3 ตัว แต่เมื่อถึงเวลาเที่ยงคืน ซินเดอเรลล่าก็รีบหนีไปโดยลืมรองเท้าแก้วเอาไว้ เจ้าชายเก็บรองเท้าไว้ได้จึงประกาศว่าจะทรงแต่งงานกับหญิงสาวที่สวมรองเท้าแก้วนี้ได้เท่านั้น
เสนาบดีได้นำรองเท้าแก้วไปตามบ้านต่าง ๆ เพื่อให้หญิงสาวทั่วอาณาจักรได้ลอง จนมาถึงบ้านแม่เลี้ยง เมื่อลูกสาวทั้งสองลองครบแล้ว นางก็โกหกว่าไม่มีหญิงสาวในบ้านอีก พร้อมทำลายรองเท้าแก้วจนแตกละเอียด ทุกคนต่างหมดหวังว่าจะไม่สามารถหาหญิงปริศนาของเจ้าชายพบ แต่สุดท้าย ซินเดอเรลล่าก็หยิบรองเท้าแก้วอีกข้างที่เก็บไว้ขึ้นมาและสวมให้กับเหล่าเสนาได้ดู ทำให้ซินเดอเรลล่าได้แต่งงานกับเจ้าชาย และมีความสุขตราบนานเท่านาน
จักรพรรดิซุยเซ
สมเด็จพระจักรพรรดิซุยเซ () พระนาม คะมุ นุนะงะวะมิมิ โนะ มิโกะโตะ ทรงเป็นจักรพรรดิแห่งญี่ปุ่น องค์ที่ 2 ตามธรรมเนียมลำดับสันตติวงศ์
อยากอยู่กับเธอทั้งคืน
"อยากอยู่กับเธอทั้งคืน " เป็นเพลงของวงซีเปีย และพิจิกา จิตตะปุตตะ จากอัลบั้ม "ไม่ต้องใส่ถุง" (พ.ศ. 2543) ประพันธ์เนื้อร้อง-แต่งทำนองโดย เจษฎา สุขทรามร ต่อมาในปี พ.ศ. 2558 ถูกขับร้องใหม่โดย ดา เอ็นโดรฟิน ในเวอร์ชั่นแนวเพลง นีโอโซล
"อยากอยู่กับเธอทั้งคืน " เป็นซิงเกิลต้อนรับวาเลนไทน์ของนักร้อง ดา เอ็นโดรฟิน และวงซีเปีย ประพันธ์เนื้อร้อง-แต่งทำนองและเรียบเรียงดนตรีใหม่โดย เจษฎา สุขทรามร ออกจำหน่ายในวันที่ 2 กุมภาพันธ์ พ.ศ. 2558 และมิวสิกวิดีโอนี้เผยแพร่ครั้งแรกในวันที่ 15 กุมภาพันธ์ พ.ศ. 2558 โดยทำออกมาในรูปแบบของ Live Session ที่เป็นการอัดสดทั้งหมด เป็นรูปแบบ Live Band
เพลงนี้ได้อันดับ 27 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 9 กุมภาพันธ์ พ.ศ. 2558
มวยสากลสมัครเล่นชิงถ้วยพระราชทานคิงส์คัพ ครั้งที่ 32
การแข่งขันมวยสากลสมัครเล่นชิงถ้วยพระราชทานคิงส์คัพ ครั้งที่ 32 จัดขึ้นในวันที่ 2-7 เมษายน พ.ศ. 2553 ที่ เอ็มซีซีฮอลล์ เดอะมอลล์ งามวงศ์วาน
ทันเนลวิชั่น (เพลง)
ทันเนลวิชั่น () เป็นเพลงที่บันทึกเสียงโดย นักร้องชาวอเมริกัน จัสติน ทิมเบอร์เลค สำหรับสตูดิโออัลบั้มที่ 3 The 20/20 Experience ในปี ค.ศ. 2013 ประพันธ์และผลิตโดย ทิมเบอร์เลค, ทิโมที "ทิมบาแลนด์" มอสลีย์, และเจอโรม "เจ-รอค" ฮาร์มอน พร้อมด้วยประพันธ์เพิ่มเติมโดย James Fauntleroy ออกจำหน่ายในวันที่ 15 มกราคม ค.ศ. 2013 โดยค่ายอาร์ซีเอเรเคิดส์ เป็นซิงเกิลที่ 3 ของอัลบั้ม
มิวสิกวีดิโอนี้ กำกับโดย Jonathan Craven, Simon McLoughlin และ Jeff Nicholas เผยแพร่ครั้งแรกในยูทูบแชนแนล Timberlake's Vevo ในวันที่ 3 กรฎาคม ด้วยความยาว 7 นาที
แสงโลก (ดาราศาสตร์)
ปรากฏการณ์แสงโลก () เป็นปรากฎการณ์ที่เกิดจากแสงอาทิตย์สะท้อนกับผิวโลกไปยังดวงจันทร์ และสะท้อนกลับมายังผู้สังเกตบนโลกอีกต่อหนึ่ง ทำให้ผู้สังเกตบนโลกเห็นแสงจาง ๆ จากด้านกลางคืนของดวงจันทร์ ปรากฏการณ์นี้จะสังเกตได้ดีในช่วงวันขึ้น 1–3 ค่ำ หรือ แรม 12–14 ค่ำ ซึ่งเป็นช่วงจันทร์ดับ เมื่อสังเกตจากโลกจะเห็นดวงจันทร์มืดมิด แต่หากสังเกตจากดวงจันทร์ จะเห็นว่าโลกมีแสงสว่าง การเกิดแสงโลกนี้จะทำให้เห็นพื้นผิวดวงจันทร์ได้เกือบทั้งหมด
เลโอนาร์โด ดา วินชีได้อธิบายปรากฏการณ์นี้ในช่วงต้นศตวรรษที่ 16 เมื่อเขาเห็นว่าโลกและดวงจันทร์นั้นสะท้อนแสงอาทิตย์ในเวลาเดียวกัน
หากเกิดปรากฏการณ์เดียวกันบนดาวเคราะห์ดวงอื่น จะเรียกว่า "planetshine"
จันทรุปราคา เมษายน พ.ศ. 2557
จันทรุปราคาเต็มดวง เกิดขึ้นในวันที่ 15 เมษายน พ.ศ. 2557 เป็นจันทรุปราคาแรกของจันทรุปราคาเต็มดวง 2 ครั้งในปี พ.ศ. 2557 และยังเป็นจันทรุปราคาครั้งแรกสำหรับอุปราคาที่อยู่ในเทแทรด (ปรากฏการณ์จันทรุปราคาเต็มดวง 4 ดวงติดต่อกัน) นั้นคือ 8 ตุลาคม พ.ศ. 2557, 4 เมษายน พ.ศ. 2558 และ 28 กันยายน พ.ศ. 2558
ปรากฏการณ์นี้สามารถสังเกตได้ในทวีปอเมริกาและแถบมหาสมุทรแปซิฟิก รวมไปถึงออสเตรเลียและนิวซีแลนด์ ด้วยระยะเวลายาวนาน 5 ชั่วโมง 44 นาที ดวงจันทร์ได้โคจรผ่านใจกลางเงาของโลกด้านทิศใต้ เป็นผลให้ทางตอนเหนือของดวงจันทร์เป็นสีเข้มอย่างชัดเจนกว่าทางตอนใต้ของดวงจันทร์ ซึ่งตลอดเหตุการณ์คราสเต็มดวงกินเวลาทั้งสิ้น 1 ชั่วโมง 18 นาที เป็นส่วนหนึ่งของชุดซารอสดวงจันทร์ที่ 122
สำหรับปรากฏการณ์จันทรุปราคาในครั้งนี้ไม่สามารถมองเห็นได้ในประเทศไทย
จันทรุปราคาเกิดขึ้นเมื่อดวงจันทร์เคลื่อนที่ผ่านเข้าไปในเงาของโลก เมื่อเริ่มเกิดคราสขึ้น เงาของโลกที่ดวงจันทร์สัมผัสครั้งแรกจะทำให้ดวงจันทร์มืดลงเล็กน้อย เงามืดจะเริ่ม "ครอบคลุม" ส่วนของดวงจันทร์ไปเรื่อย ๆ จนกระทั่งดวงจันทร์เริ่มเปลี่ยนเป็นสีแดง-น้ำตาลเข้ม (ซึ่งสีที่เกิดขึ้นจะแตกต่างกันไปขึ้นอยู่กับสภาพของชั้นบรรยากาศ) ดวงจันทร์จะปรากฏเป็นสีแดงเพราะการกระเจิงแสงของเรย์ลี (Rayleigh scattering) (เช่นเดียวกับการที่ดวงอาทิตย์ปรากฏเป็นสีแดงในขณะตก) และการหักเหแสงจากชั้นบรรยากาศโลกไปที่เงาบนดวงจันทร์
การจำลองการเกิดปรากฏการณ์แสดงให้เห็นถึงลักษณะที่ปรากฏโดยประมาณของดวงจันทร์ผ่านในเงาของโลก บริเวณตำแหน่งทางเหนือของดวงจันทร์จะอยู่ใกล้เคียงกับศูนย์กลางของเงาทำให้เป็นจุดที่มืดที่สุด และส่วนใหญ่ของดวงจันทร์จะปรากฏเป็นสีแดง
เมื่อวันที่ 15 เมษายน พ.ศ. 2558 ดวงจันทร์เคลื่อนผ่านทางตอนใต้ของเงามืดของโลก ซึ่งส่วนใหญ่จะสังเกตได้จากซีกโลกตะวันตก รวมถึงทางทิศตะวันออกของออสเตรเลีย, นิวซีแลนด์, มหาสมุทรแปซิฟิก และอเมริกา ในมหาสมุทรแปซิฟิกตะวันตก ดวงจันทร์เคลื่อนผ่านเข้าไปในเงาคราสก่อนที่ดวงจันทร์จะขึ้นจากท้องฟ้า ส่วนในยุโรปและแอฟริกา ดวงจันทร์เริ่มเข้าสู่เงาคราสก่อนจะตกลับขอบฟ้าไป ส่วนดาวอังคารที่อยู่ในช่วงใกล้โลกมากที่สุด (opposition) มีโชติมาตร (magnitude) อยู่ที่ -1.5 ใกล้กับดวงจันทร์ทางทิศตะวันตกเฉียงเหนือที่ระยะ 9.5° ดาวรวงข้าวอยู่ทางตะวันตกของดวงจันทร์ที่ระยะ 2° ส่วนดาวอาร์คตุรุสอยู่ทางเหนือของดวงจันทร์ที่ระยะ 32°, ดาวเสาร์อยู่ทางตะวันออกของดวงจันทร์ที่ระยะ 26°, และดาวแอนทาเรสอยู่ทางตะวันออกเฉียงใต้ของดวงจันทร์ที่ระยะ 44°
ดวงจันทร์เคลื่อนตัวเข้าสู่เงามัวของโลกในเวลา 4:54 น. (UTC) และเข้าสู่เงามืดในเวลา 5:58 น. (UTC) คราสเต็มดวงกินเวลาทั้งสิ้น 1 ชั่วโมง 18 นาที จาก 7:07 น. ถึง 8:25 น. (UTC) ช่วงเวลาที่คราสกินลึกที่สุดเกิดขึ้นในเวลา 7:47 น. (UTC) ณ เวลานั้น ดวงจันทร์อยู่บนจุดจอมฟ้า ใกล้กับหมู่เกาะกาลาปาโกสไปทางทิศตะวันตกเฉียงใต้ที่ระยะ 3,000 กิโลเมตร ต่อมาดวงจันทร์ออกจากเงามืดของโลกในเวลา 9:33 น. (UTC) และออกจากเงามัวในเวลา 10:38 น. (UTC)
แมกนิจูดของเงามืดที่สูงที่สุดคือ 1.2907 ขณะที่ทางตอนเหนือของดวงจันทร์เป็น 1.7 อาร์คนาที ทางใต้ของใจกลางเงามืดของโลก ในขณะที่ทางตอนใต้ของดวงจันทร์เป็น 40.0 อาร์คนาที จากศูนย์กลาง ส่วนแกมม่าของอุปราคานี้คือ -0.3017
จันทรุปราคาครั้งนี้เป็นสมาชิกของชุดซารอสดวงจันทร์ที่ 122 เป็นครั้งที่ 56 ในชุดอุปราคาทั้งหมด
* ดิถีของเงามัวของอุปราคามีการเปลี่ยนแปลงลักษณะของดวงจันทร์เล็กน้อยเท่านั้น คนทั่วไปไม่สามารถสังเกตเห็นได้ชัด
† ดวงจันทร์ไม่สามารถมองเห็นได้ในเวลาส่วนนั้น ๆ ของเขตเวลาต่าง ๆ
จีราฟ เรคคอร์ดส
จีราฟ เรคคอร์ดส สามารถหมายถึง
ตอบยังไง
"ตอบยังไง" เป็นซิงเกิลของนักร้อง ปองกูล สืบเชื้อ ประพันธ์เนื้อร้อง-แต่งทำนองและเรียบเรียงโดย แทน วงลิปตา ออกจำหน่ายในวันที่ 17 มกราคม พ.ศ. 2556
เนื้อหาของเพลงพูดถึงความรู้สึกกระอักกระอ่วน ของคนที่ได้เจอกับคนรักเก่าในวันที่เค้ามี­คนใหม่แล้ว พอเค้าทักทายและถามว่าสบายดีไหม เรากลับอึกอักตอบไม่ถูก ถึงแม้จะมีคำตอบอยู่ในใจ แต่ก็พูดออกไปไม่ได้อย่างที่ใจคิด ซึ่งเป็นเพลงที่น่าจะโดนใจใครหลายคนที่ยัง­ไม่ลืมความรักครั้งเก่า
เพลง "ตอบยังไง" ติดอันดับสูงสุด 18 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 17 กุมภาพันธ์ พ.ศ. 2556 และติดอันดับสูงสุด 8 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 21 กรกฎาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
มอร์นิงซูน
มอร์นิงซูน () เป็นกลุ่มดนตรีสัญชาติไทย ภายใต้สังกัดสไปซีดิสก์ เดิมประกอบด้วยสมาชิกคือ อาชว์ - สุวิจักขณ์ ณรงค์มานพ (ร้องนำ), บิ๊ก - อัคนี ขำตันวงษ์ (กีต้าร์), ก๊อง - ธนรัฐ บุญเลี้ยง" (เบส) และ บาส - ศรัณย์ รุจิกุลสิริ (กลอง) มาจากวิทยาลัยดุริยางคศิลป์ มหาวิทยาลัยมหิดล สุวิจักขณ์ นักร้องนำเคยประกวดเวที KPN ครั้งที่ 20 และเข้ารอบ 10 คน
วงรวมตัวกันที่มหาวิทยาลัย เพื่อเล่นตามงานมหาวิทยาลัย จากนั้นเริ่มแต่งเพลงของตัวเอง มีจำนวนเพลง 7 เพลง ที่ตั้งใจส่งเข้าไปออดิชั่น เพื่อจะได้ขึ้นเล่นบนเวที Bedroom Studio ในงานแฟท อวอร์ดส์ แต่ก็พลาดหวังไปถึง 2 ปีซ้อน แต่ได้เป็นแบ็กสเตจให้กับวงไมลด์ จึงคุ้นเคยและสนิทสนม ได้ส่งเพลงไปให้ฟังและได้เสียงวิพากษ์วิจารณ์ตรงไปตรงมาของรุ่นพี่ทำให้พวกเขาต้องเริ่มต้นตั้งหลักใหม่ อีกครั้ง จนได้เข้าประกวดในเวที เมโลดีออฟไลฟ์ ครั้งที่ 7 มีผลงานเพลงแรกของวงคือ "เริ่มใหม่กับคนเก่า" กับโครงการ "SPAWN by melody of life" ของค่ายสไปซีดิสก์ มิวสิกวิดีโอปล่อยเมื่อเดือนตุลาคม 2556
ต่อมาปลายปี 2558 วงมอร์นิงซูนเหลือสมาชิก 3 คนและออกผลงานเพลง "นิทานหลอกเด็ก"
เจ้าชายโชโตกุ
เจ้าชายโชโตะกุ () (7 กุมภาพันธ์ พ.ศ. 1115 – 8 เมษายน พ.ศ. 1165) รู้จักกันในพระนามเจ้าชายอุมะยะโดะ () หรือเจ้าชายคะมิสึยะ () เป็นผู้ปกครองในยุคอะซุกะแห่งประเทศญี่ปุ่น อยู่ภายใต้อำนาจการปกครองของจักรพรรดินีซุอิโกะ พระองค์เป็นพระราชโอรสของจักรพรรดิโยเมและเจ้าหญิงอะนะโนะเบะ โนะ ฮะชิฮิโตะ พระบิดาและพระมารดาเป็นพระญาติของตระกูลโซะกะ ซึ่งมีอำนาจมากในสมัยนั้น และพระองค์ทรงเกี่ยวพันกับการกำจัดตระกูลโมะโนะโนะเบะอีกด้วย หลักฐานสำคัญที่ใช้อ้างอิงพระประวัติและพระกรณียกิจนั้นมาจากพงศาวดารญี่ปุ่นนาม"นิฮงโชะกิ"
สุวาทิน วัฒนวิทูกูร
สุวาทิน วัฒนวิทูกูร (ชื่อเล่น : บ๋อม ; เกิด 5 กันยายน พ.ศ. 2520) เป็นนักดนตรีชาวไทยและนักจัดรายการวิทยุคลื่น Rock Radio โดยได้เป็นมือกลองวง ซูเปอร์ซับ , The 10th Saturday และ R9 อีกทั้งเป็นอดีตมือกลองวง โปเตโต้
วอลเลย์บอลชายชิงแชมป์แอฟริกา รุ่นอายุไม่เกิน 23 ปี
วอลเลย์บอลชายชิงแชมป์แอฟริกา รุ่นอายุไม่เกิน 23 ปี () เป็นการแข่งขันกีฬาสำหรับทีมชาติอายุต่ำกว่า 23 ปี ได้รับการบริหารโดยสมาพันธ์วอลเลย์บอลแอฟริกา
Ugly Duckling ลูกเป็ดขี้เหร่
Ugly Duckling ลูกเป็ดขี้เหร่ เป็นชุดนวนิยายแนววีรคติ-ตลก-จินตนิมิต ซึ่งประพันธ์โดย ภิญญดา, วีสาม, อาทิชา (นานา), พราวพิรุณ , เจ้าปลาน้อย, ปุยฝ้าย, แสตมป์เบอรี่, มิลค์พลัส, may112, Mimoza ซึ่งเป็นเป็นผู้ประพันธ์ชุดเดียวกับที่ประพันธ์นิยายแนวแจ่มใส ความรู้สึกดี… ที่เรียกว่ารักและแจ่มใส เลิฟ ซีรีส์ อีกด้วย โดยนิยายชุด Ugly Duckling ลูกเป็ดขี้เหร่' ประกอบด้วยหนังสือทั้งหมด 10 เล่มคือ Overload รักเต็มล้น Secret รักลับ…ลับ Monster รักทั้งเพ Awesome! สืบ รัก หลอน Don’t อย่ามองนะถ้าไม่อยากตกหลุมรัก Puppy Love ปิ๊งรักครั้งนี้ขอรีเควสต์หัวใจยัยจุมม่า Boy’s Paradise แผนรักชุลมุนจับคุณผู้ชายมาให้ฟิน Pretty (Pity) Girl ส่งรักทักทายหัวใจยัยขี้ลืม Perfect Match แฟนฉัน! รับประกันความเพอร์เฟ็กต์ และ Mystery Club คลับรักอลวน ชมรมคนอลเวง ซึ่งตีพิมพ์ครั้งแรกเมื่อเดือน กุมภาพันธ์ พ.ศ. 2557 โดยสำนักพิมพ์แจ่มใส
นิยายชุด "Ugly Duckling" เป็นนิยายในเดือนแห่งความรักที่มาในคอนเซ็ปต์ "ลูกเป็ดขี้เหร่" กับหนังสือ ชุด Ugly Duckling เป็นนิยายที่ในหนังสือ ชุดนี้คือ คนที่มีบุคลิกลักษณะหน้าตาแบบธรรมดาทั่วไป ไม่โดดเด่นจนเกือบเข้าขั้นขี้เหร่ ไปจนถึงลักษณะนิสัยแปลกๆ ที่ยากต่อการเข้าใจ ถูกนำมาถ่ายทอดเป็นนิยายรักสนุก เนื้อเรื่องภายในเล่มฉีกแนวนางเอกสาวสวย รวยเพอร์เฟ็กต์อย่างสิ้นเชิง
นิยายเรื่อง "Ugly Duckling ลูกเป็ดขี้เหร่" นั้น จีเอ็มเอ็ม แกรมมี่ได้ซื้อลิขสิทธิ์ไปทำเป็นละคร "รักนะเป็ดโง่" โดยนำผลงานจากหนังสือขายดีจากแนว"แจ่มใส เลิฟ ซีรีส์"ไปทำเป็นละครด้วยกันสี่เรื่องและออกอากาศทางช่อง GMM CHANNEL ทุกวันอาทิตย์ เวลา 20.00 - 21.00 น. เริ่มตอนแรกวันที่ 17 พฤษภาคม พ.ศ. 2558
จีเอ็มเอ็ม แกรมมี่ ได้ซื้อลิขสิทธิ์นิยายเรื่อง "Ugly Duckling ลูกเป็ดขี้เหร่" ไปทำเป็นละครซีรีส์ "Ugly Duckling รักนะเป็ดโง่" ด้วยกันทั้งหมด 4 เรื่อง และออกอากาศทางช่อง จีเอ็มเอ็ม 25 ทุกวันอาทิตย์ เวลา 20.00 - 21.00 น. ซึ่งเป็น 1 ในโปรเจกต์ "GMM 25 ละครสนุก ความสุข 2 ทุ่ม" เริ่มตอนแรกวันที่ 17 พฤษภาคม พ.ศ. 2558
ร็อกอำพัน
ร็อกอำพัน เป็นอัลบั้มชุดพิเศษในสังกัด อาร์.เอส.โปรโมชั่น ออกเผยแพร่ในเดือนมิถุนายน พ.ศ. 2537 โดย เป้ ไฮ-ร็อก และพิสุทธิ์ ทรัพย์วิจิตร
เป็นการนำเอาเพลงสากลของดิอิมพอสซิเบิล มาเรียบเรียงใหม่ในแบบเฮฟวี่เมทัล โดยมี จิรพรรณ อังศวานนท์ เป็นโปรดิวเซอร์
ร็อกอำพัน ประสบความสำเร็จเป็นอย่างมากด้วยยอดขายกว่า 2 ล้านตลับ เนื่องด้วยกระแสดนตรีในขณะนั้นนิยมร็อกโดยเฉพาะในแบบฮาร์ดร็อกหรือเฮฟวี่เมทัลอยู่ และทำให้นักร้องทั้งคู่ได้แสดงในคอนเสิร์ต ช็อต ชาร์จ ช็อค ร็อก คอนเสิร์ต ครั้งที่ 2 ที่ใช้ชื่อว่า "ช็อต ชาร์จ ช็อค ร็อก คอนเสิร์ต เสืออำพัน" ในวันที่ 26 สิงหาคม ปีเดียวกัน ที่สนามกีฬากองทัพบก ร่วมกับ ธนพล อินทฤทธิ์ โดยมี อิทธิ พลางกูร เป็นแขกรับเชิญ
ต่อมาในปี พ.ศ. 2541 ทั้งคู่ยังได้นำเพลงลูกทุ่งมาเรียบร้องใหม่ในแบบเฮฟวี่เมทัล ในชื่อชุด "ร็อกอำพัน ลูกคอไฟ" เป็นชุดที่ 2 แต่ทว่ากลับไม่ประสบความสำเร็จเท่าชุดแรก
วอลเลย์บอลหญิงชิงแชมป์แอฟริกา รุ่นอายุไม่เกิน 23 ปี
วอลเลย์บอลหญิงชิงแชมป์แอฟริกา รุ่นอายุไม่เกิน 23 ปี () เป็นการแข่งขันกีฬาสำหรับทีมชาติอายุต่ำกว่า 23 ปี ได้รับการบริหารโดยสมาพันธ์วอลเลย์บอลแอฟริกา
วอลเลย์บอลชายชิงแชมป์แอฟริกา รุ่นอายุไม่เกิน 23 ปี 2014
วอลเลย์บอลชายชิงแชมป์แอฟริกา รุ่นอายุไม่เกิน 23 ปี 2014 () จะจัดขึ้นในเมืองชาร์ม เอล-ชีค, ประเทศอียิปต์ ระหว่างวันที่ 7–12 พฤศจิกายน โดยเอา 2 อันดับแรกจะผ่านเข้าสู่การแข่งขันวอลเลย์บอลชายชิงแชมป์โลก รุ่นอายุไม่เกิน 23 ปี 2015
วอลเลย์บอลหญิงชิงแชมป์แอฟริกา รุ่นอายุไม่เกิน 23 ปี 2014
วอลเลย์บอลหญิงชิงแชมป์แอฟริกา รุ่นอายุไม่เกิน 23 ปี 2014 () จะจัดขึ้นในเมืองแอลเจียร์, ประเทศแอลจีเรีย ระหว่างวันที่ 7–9 พฤศจิกายน โดยเอา 2 อันดับแรกจะผ่านเข้าสู่การแข่งขันวอลเลย์บอลหญิงชิงแชมป์โลก รุ่นอายุไม่เกิน 23 ปี 2015
วอลเลย์บอลชายชิงแชมป์อเมริกาใต้ รุ่นอายุไม่เกิน 23 ปี
วอลเลย์บอลชายชิงแชมป์อเมริกาใต้ รุ่นอายุไม่เกิน 23 ปี () เป็นการแข่งขันกีฬาสำหรับทีมชาติอายุไม่เกิน 23 ปี และได้รับการบริหารโดยสมาพันธ์วอลเลย์บอลอเมริกาใต้, สมาพันธ์วอลเลย์บอลบราซิล
CSV
วอลเลย์บอลหญิงชิงแชมป์อเมริกาใต้ รุ่นอายุไม่เกิน 22 ปี
วอลเลย์บอลหญิงชิงแชมป์อเมริกาใต้ รุ่นอายุไม่เกิน 23 ปี () เป็นการแข่งขันกีฬาสำหรับทีมชาติอายุต่ำกว่า 23 ปี และได้รับการบริหารโดยสมาพันธ์วอลเลย์บอลอเมริกาใต้, สมาพันธ์วอลเลย์บอลบราซิล ซึ่งครั้งแรกจัดขึ้นที่โปปายัน, ประเทศโคลอมเบีย ในปี ค.ศ. 2014
CSV